Ulasan Kalendar Ekonomi Minggu Kelima 2017 (30 Jan-03 Feb)

Minggu ke-lima 2017 adalah minggu yang agak sibuk bagi pemain-pemain pasaran global dengan laporan ‘Data Impak Tinggi’ yang begitu banyak. Mesyuarat FOMC dan Bank of England dalam penetapan kadar masing-masing, dengan data pekerjaan dari US, tidak lupa juga perkembangan terkini pentadbiran baru US.
Secara keseluruhan, US dolar masih lagi melemah pada minggu ini walaupun terdapat tanda-tanda ia menguat semula pada minggu keempat 2017 dengan kenaikan pasaran ekuiti di US dan kejatuhan pasaran emas.
Emas pula ketika ini dilihat terus menguat berikutan kelemahan US dolar. US dolar dijual disebabkan ketidaktentuan pentadbiran Trump, ditambah lagi dengan laporan ekonomi semasa oleh The Fed yang tidak begitu optimis dalam mesyuarat sebelum ini. Dalam data pekerjaan, pasarna buruh masih lagi meneruskan pengukuhan, tetapi data ‘gaji per jam’ yang dikeluarkan pada Jumaat kurang meyakinkan.
Sebelum kita meneruskan kepada ulasan kalendar ekonomi sepanjang minggu ini kita lihat dahulu julat pergerakan pasangan matawang utama dunia pada minggu ini dan minggu lepas untuk melihat perbezaan antara kedua-dua tempoh ini.

23-27 Januari 2017
30 Jan-03 Feb 2017

Eur/Usd– 117 pip (volatile)
Eur/Usd– Naik 209 pip

Usd/Jpy– Naik 286 pip
Usd/Jpy– Jatuh 290 pip

Gbp/Usd– Naik 305 pip
Gbp/Usd– 295 pip (volatile)

Usd/Chf- 69 pip (ranging)
Usd/Chf- Jatuh 184 pip

Usd/Cad– Jatuh 282 pip
Usd/Cad– Jatuh 201 pip

Aud/Usd– 97 pip (volatile)
Aud/Usd– Naik 168 pip

Nzd/Usd– Naik 151 pip
Nzd/Usd– Naik 113 pip

Tanpa membuang masa lagi mari kita lihat ulasan kalendar ekonomi utama sepanjang minggu ini.

Pengumuman Kadar Jepun : 31 Januari 2017 (Selasa)

Bank of Japan (BoJ) mengekalkan polisi monetari, menepati jangkaan pasaran. Kadar polisi dikekalkan pada -0.10% dalam undian 7-2 oleh ahli-ahli BoJ. BoJ juga mengekalkan program pembelian bon kerajaan berjumlah 80 trillion Yen, dengan mengekalkan kadar hasil-bon di sekitar 0.00%.
Ada sedikit perubahan dalam prospek pertumbuhan ekonomi di mana pertumbuhan ekonomi pada 2016 dinaikkan kepada 1.4% dari kadar 1.0% sebelum ini. Manakala pada 2017 prospek juga dinaikkan kepada 1.5% dari 1.3%, manakala 2018 pertumbuhan dinaikkan dari 0.9% kepada 1.1%.

Data KDNK Kanada : 31 Januari 2017 (Selasa)

Data KDNK Kanada menunjukkan peningkatan sebanyak 0.4% pada November yang meningkat dari kejatuhan 0.2% sebelum ini. Kenaikan ini lebih tinggi daripada jangkaan penganalisis sebanyak 0.3% dan pertumbuhan tahunan meningkat ke paras 1.6%. Data ini meningkatkan lagi potensi untuk Bank of Canada menunggu data-data di masa hadapan dalam jangka masa sederhana sebelum membuat sebarang keputusan sama ada ingin melonggarkan lagi polisi monetari sedia ada.

Indeks Keyakinan Pengguna US : 31 Januari 2017 (Selasa)

Indeks keyakinan pengguna di US susut ke paras 111.8 pada Januari dari paras 113.3 pada Disember yang telah dikaji semula dari bacaan awal 113.7, dengan data kali ini rendah dari jangkaan 112.5. Keyakinan pengguna naik mendadak selepas Trump memenangi pilihanraya November lalu dengan jangkaan ekonomi akan melonjak berikutan potongan cukai korporat yang dijanjikan beliau.

Data Pekerjaan New Zealand : 01 Februari 2017 (Rabu)

Jumlah pekerjaan di negara ini dilaporkan meningkat berbanding sebelum ini, tetapi masih dalam kadar sederhana. Manakala kadar pengangguran meningkat kepada 5.2% berbanding 4.9% sebelum ini. Pengangguran di N.Zealand menyusut sedikit demi sedikit sepanjang 2016 yang memberi petunjuk kepada keadaan ekonomi yang baik secara keseluruhan. Dalam rmalan HSBC baru-baru ini menunjukkan negara ini akan menjadi ekonomi yang paling mapan dalam kalangan ‘Ekonomi pesat membangun’ (Emerging market).

Data ADP-NFP US : 01 Februari 2017 (Rabu)

Data ADP non-farm payroll yang dikeluarkan mencatatkan tambahan di luar jangkaan sebanyak 246,000 pekerjaan baru dalam sektor swasta. Data ini lebih daripada jangkaan sebanyak 165,000 dan data bulan sebelum iaitu 151,000. Sejurus sahaja data ini dikeluarkan, pasaran memberikan respon yang signifikan dengan US dolar dilihat menguat berbanding matawang utama dunia yang lain.

Mesyuarat FOMC AS : 2 Februari 2017 (Khamis)

The Fed mengekalkan kadar ‘Fed Fund Rate‘ di paras 0.75%, menepati jangkaan pasaran sebelum ini. Dalam kenyataan yang dikeluarkan, FOMC masih yakin dengan kenaikan jumlah pekerjaan yang terus kukuh dengan kadar pengangguran masih kekal di paras rendah. Keyakinan pengguna juga semakin baik sejak akhir-akhir ini, tetapi pelaburan tetap masih lagi lemah.
Secara keseluruhan, tiada perhatian yang signifikan kepada petunjuk inflasi dan tiada komen yang menggambarkan kadar boleh dinaikkan dalam kadar yang lebih pantas. Ditambah lagi dengan komen tentang anggaran asas kepada inflasi yang masih rendah telah menyebabkan US dolar lemah berbanding matawang utama yang lain.

Penetapan Kadar Bank of England : 2 Februari 2017 (Khamis)

Bank of England (BoE) sebentar mengekalkan kadar (Bank Rate) di paras 0.25%. Bank pusat masih tetap menggunakan polisi monetari bagi mencapai kadar inflasi 2% dan dalam masa yang sama menyokong pertumbuhan ekonomi dan pasaran buruh di UK.
Dalam kenyataan awal yang dikeluarkan, bank pusat dilihat tidak cenderung kepada mengetatkan polisi dan masih menunggu lebih bukti-bukti ekonomi sebelum mengubah polisi monetari sedia ada. Ada ahli MPC yang melihat peningkatan risiko terhadap inflasi, tetapi majoriti dari mereka masih mahu polisi dikekalkan.

Data Non-Farm Payroll (NFP) : 3 Februari 2017 (Jumaat)

Data NFP merekodkan kenaikan dalam jumlah pekerjaan sebanyak 227,000 berbanding jangkaan 175,000. Disember lalu data NFP mencatatkan 156,000 berbanding jangkaan sebanyak 175,000. Sektor swasta menambah 237,000 pekerjaan pada tempoh sama dengan pekerjaan dalam sektor kerajaan mengalami kemerosotan 10,000 pekerjaan. Kadar pengangguran naik kepada 4.8% dari 4.7% sebelum ini. Kadar penyertaan pekerja dalam pasaran buruh naik kepada 62.9% dari 62.7% yang menyokong kepada kenaikan kadar pengangguran.
Dalam data upah, ‘purata gaji per jam’ (Averaged hourly earnings) pula mengurangkan potensi kenaikan kadar oleh The Fed dalam kadar yang lebih cepat. Seperti yang telah dijelaskan, data ini lah yang menjadi perhatian pasaran dan penting dalam laporan kali ini. Pasaran ketika ini mengurangkan jangkaan kenaikan kadar The Fed pada Mac. Sejurus data dikeluarkan Eur/Usd membuat spiked ke bawah sebelum menguat yang menunjukkan US dolar melemah ketika ini.


Harga Minyak Menghampiri Paras Tertinggi 9 Minggu Lalu

Harga minyak menghampiri paras tertinggi sembilan minggu lalu, meningkat di sebabkan oleh data pekerjaan US yang positif serta penggalian minyak yang berkurangan walaupun bekalan OPEC yang masih meningkat menghadkan keuntungan pada pasaran minyak.
Minyak brent yang menjadi tanda aras harga minyak dunia meningkat 5 sen atau 0.10 peratus kepada $52.37 setakat jam 10.30 pagi.
Minyak West Texas Intermediate (WTI) pula meningkat 6 sen, atau 0.12 peratus kepada $49.52
 Kedua-dua harga minyak telah mencapai paras tertinggi sejak Mei tahun lepas berikutan pengeluar-pengeluar minyak OPEC berjanji akan mengurangkan pengeluaran kepada 1.8 juta tong sehari sehingga Mac tahun depan.
Walaupun bilangan pelantar minyak US berkurangan kepada 765, tetapi pengeluaran minyak masih meningkat kepada 9.43 juta tong sehari, paling tinggi sejak Ogos 2015.
Manakala eksport minyak mentah OPEC bagi bulan Julai yang di laporkan oleh jabatan penyelidikan minyak Thomson Reuters minggu lepas, meningkat ke aras tertinggi 26.11 juta tong sehari dan kebanyakkan datang daripada Nigeria.
Ahli-ahli jawatankuasa OPEC dan non-OPEC akan bermesyuarat di Abu Dhabi hari ini dan esok bagi membincangkan bagaimana untuk meningkatkan kadar patuh syarat terhadap had pengeluaran yang telah dijanjikan.


4 Berita Forex Penting Tumpuan Pasaran Minggu Ini (21-25 Disember 2020)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Keluaran Dalam Negara Kasar UK (Selasa 3.00 Petang): Bacaan akhir GDP UK untuk suku ketiga dijangka kekal tidak berubah pada 15.5% seperti bacaan awal. Pertumbuhan GDP dilihat lebih baik berbanding penyusutan pada suku sebelumnya.
 Keluaran Dalam Negara Kasar AS (Selasa 9.30 Malam): Bacaan ketiga dan terakhir bagi pertumbuhan GDP di Amerika Syarikat untuk suku ketiga dijangka kekal pada bacaan sebelum ini yang mencatatkan lonjakan berbanding suku sebelumnya.
Minit Mesyuarat Bank Pusat Jepun (Rabu 7.50 Pagi): Selepas keputusan mesyuarat polisi Bank of Japan (BOJ) pada minggu lalu, pelabur akan meneliti butiran lanjut dalam minit mesyuarat untuk petunjuk lebih jelas polisi selanjutnya.
Keluaran Dalam Negara Kasar Kanada (Rabu 9.30 Malam): Bacaan GDP bulanan Kanada yang terbaru untuk November akan menjadi tumpuan selepas penurunan pada bacaan pada bulan Oktober.


Sentimen Matawang USD/CAD: Harga Minyak Mentah & Trump-Protectionism

Dolar Kanada memulakan minggu ini dengan kerugian di mana ketika ini USD/CAD telah merekod kenaikan 75 pip dari paras terendah hari ini. Dari segi data-data ekonomi, tiada laporan penting dari Kanada dan Amerika Syarikat yang akan dikeluarkan minggu ini.
Walaupun dengan situasi ekonomi US yang kekal baik, tetapi data tumpuan The Fed iaitu inflasi masih lemah. Inflasi US minggu lalu merekod bacaan yang kurang daripada jangkaan, tetapi masih meningkat dari bacaan sebelum itu.
Harga pengguna (CPI) naik 0.5% berbanding jangkaan pasaran 0.6%, manakala data inlasi-teras (Core-CPI) naik 0.1% kurang daripada jangkaan 0.2%. Dengan inflasi sebagai data tumpuan bank pusat, pemain pasaran masih berhati-hati dengan kadar inflasi semasa.
Pada Isnin, tentera Iraq menyerang tentera Kurdish dekat Kirkuk di mana kerajaan Iraq cuba untuk menguasai wilayah yang kaya dengan hasil minyak itu. Ketegangan antara kedua-dua pihak ini telah tercetus sejak September di mana Kurdish mengadakan referendum kemerdekaan yang menunjukkan pengundi memilih untuk merdeka.
 Jika tindakan dari Iraq terhadap Kurdish semakin keras, harga minyak mentah dunia akan meneruskan kenaikan yang seterusnya menyokong dolar Kanada.
Sejak dari beberapa jam lepas juga terdapat kejatuhan dalam hasil-bon 10 tahun Kanada yang seakan selari dengan kenaikan USD/CAD.
Sifat Trump yang terlalu melindungi ekonomi US (protectionist) berkemungkinan akan memberi risiko ekonomi kepada Mexico dan Kanada. Sejak dari tahun lalu, Trump telah menyatakan perjanjian NAFTA hanya merugikan US dan berjanji untuk merundingkan perkara itu semula.
Perdana Menteri Kanada Justin Trudeau juga telah mengatakan beliau mahu mendapatkan senario ‘menang-menang’ untuk ketiga-tiga negara. Walaubagaimanapun, rundingan semula NAFTA tidak berjalan dengan begitu baik dan Trump juga pernah mengatakan dia akan membatalkan rundingan itu bagi membuat perjanjian baru dengan Kanada.
Kurangnya kemajuan dalam rundingan ini telah menyebabkan peso Mexico jatuh ke paras rendah, dan jika rundingan ini berakhir dengan buruk, dolar Kanada juga berpotensi untuk jatuh lebih banyak.


Iran Enggan Beri Kerjasama!

Harga minyak mentah menurun pada sesi Asia selari dengan keraguan pasaran yang semakin ragu-ragu terhadap keputusan yang bakal dikeluarkan oleh OPEC mengenai prospek pembekuan bekalan.
Di New York Merchantile Exchange, minyak mentah menyusut sebanyak 0.70% kepada $48.36 setong.
Minggu lepas, minyak mentah jatuh ke paras terendah pada Jumaat, sekali gus mencatat angka kerugian mingguan terbesar sejak pertengahan September lalu. Hal ini berikutan pasaran dilihat semakin tidak yakin dengan keputusan yang bakal dimuktamadkan oleh OPEC terhadap isu lebihan bekalan.
Di ICE London, minyak Brent untuk penghantaran Disember kali terakhir dinilai pada $50.34 setong. Harga kekal pada tahap rendah walaupun pembekal perkhidmatan Baker Hughes berkata bahawa bilangan penggerudian minyak di Amerika Syarikat turun buat kali yang pertama sejak Jun.
 Pegawai OPEC mengatakan bahawa rundingan untuk mengurangkan pengeluaran gagal pada Jumaat kerana bantahan Iran untuk turut serta dalam pembekuan bekalan tersebut.
Sebelum ini  OPEC telah bersetuju untuk mengehadkan bekalan dari 32.5juta hingga kira-kira 33.0 juta tong sehari dalam rundingan di Algeria akhir September lalu.
Pun begitu, keputusan muktamad hanya akan diketahui kelak pada 30 November nanti.
Pasaran menjangka keputusan mesyuarat itu akan berakhir dengan tangan kosong selepas Iraq, Iran, Nigeria dan Libya dikatakan enggan memberikan kerjasama. Sama-sama kita nantikan!
Kenali Ekonomi UK Dengan Lebih Terperinci!


Data Ekonomi Zon Eropah Positif Dorong Kenaikan Pada EUR/JPY

Risiko dalam pasaran kian pulih walaupun tumpuan masih terarah pada perkembangan isu Amerika Syarikat dan Iran susulan insiden serangan minggu lalu yang menyebabkan korban nyawa.
Dagangan safe-haven Yen mula menunjukkan sedikit penyusutan berbanding pengukuhan yang diraih ekoran permintaan dalam suasana pasaran yang berisiko.
Dolar Euro pula menunjukkan peningkatan pada dagangan awal minggu ini selepas data-data ekonomi yang diterbitkan pada sesi Eropah semalam menampilkan bacaan yang positif keseluruhan.
Bermula dengan data jualan runcit di Jerman yang melonjak pada November, data PMI perkhidmatan di zon Eropah kemudiannya turut mencatatkan bacaan yang meningkat.
Dagangan Euro berbanding Yen pada carta harga EUR/JPY kembali mempamerkan kenaikan semalam selepas siri penurunan harga pada minggu lalu.
Harga membuat kenaikan dari paras sekitar 120.300 pada awal sesi Asia melepasi garisan halangan Moving Average 50 (MA50) sehingga mencapai paras ketinggian pada 121.400 pada penghujung dagangan sesi New York.
 Menyambung dagangan pada sesi Asia hari ini, harga dilihat bergerak perlahan dan masih menguji paras 121.400 semalam yang juga merupakan zon SBR (support become resistance).
Jika sentimen perang AS-Iran semakin reda, harga berkemungkinan meneruskan kenaikan lebih tinggi menuju zon SBR 121.800.
Kenaikan lebih tinggi diramalkan akan kembali menguji zon resistance Disember pada ketinggian 122.500.
Namun sebaliknya jika harga kembali membuat penurunan semula, harga akan cuba menembusi paras penting pada 121.000 sebelum bergerak lebih rendah di bawah garisan MA50.
Isyarat penurunan lebih jelas harga akan mendorong harga menguji zon support sebelum ini sekitar 120.100 dan juga 120.000.
Lihat gambar carta pasangan matawang EUR/JPY di bawah untuk rujukan analisis teknikal anda.


Ini Faktor Yang Menyebabkan Harga Minyak Mentah Kembali Stabil Dalam Pasaran

Harga minyak mentah kembali stabil pada Selasa berikutan jangkaan kumpulan pengeluar OPEC dan sekutunya akan mengekalkan bekalan bagi mengawal kejatuhan harga minyak dalam keadaan ekonomi yang bergerak perlahan dan semakin menjejaskan pertumbuhan permintaan bahan bakar.
Niaga hadapan bagi minyak mentah West Texas Intermediate (WTI) Amerika Syarikat berada di paras $53.42 setong, 16 sen atau 0.3% melebihi paras terakhir sebelum ini.
Harga jatuh sekitar 1% pada sesi sebelumnya dan pasaran niaga hadapan minyak mentah menurun pada kadar 20% dari paras tertinggi 2019 pada penghujung April, ditekan oleh penurunan ekonomi yang memberi kesan terhadap penggunaan minyak mentah.
 Rusia pada Isnin berkata mereka berkemungkinan akan menyokong lanjutan pengurangan bekalan yang dilaksanakan sejak Januari, memberi petunjuk bahawa harga minyak bakal turun serendah $30 setong jika pengeluar membekal terlalu banyak minyak mentah dalam pasaran.
Organisasi gabungan negara-negara pengeksport petroleum (OPEC) bersama negara pengeluar berasingan termasuk Rusia, yang dikenali sebagai OPEC+ telah mengurangkan bekalan minyak mentah sejak awal tahun ini bagi mengawal harga minyak mentah untuk terus meningkat.
OPEC+ dijadualkan untuk mengadakan persidangan pada penghujung Jun atau awal bulan Julai untuk memutuskan polisi pengeluaran untuk tempoh baki tahun ini.
Pengerusi FGE, Fereidun Fesharaki dalam tulisan yang dipaparkan pada Selasa menyatakan pendapatnya bahawa berdasarkan kebimbangan terhadap pertumbuhan ekonomi yang perlahan serta permintaan yang semakin menurun, tiada pihak yang akan mempertikaikan keputusan yang diterbitkan oleh OPEC+.


Pasaran Forex Hari Ini Didorong Oleh Keyakinan Perdagangan Global Dan Harapan Brexit Untuk Ditangguhkan

Matawang AS Dolar hari ini bermula dengan dagangan yang lebih rendah pada sesi Eropah selepas keputusan Presiden A.S. Donald Trump untuk menangguhkan lebih banyak tarif terhadap import China sekaligus mencetuskan sentimen pasaran yang positif.
Bukan itu sahaja, pasaran saham China yang melonjak ke paras tertinggi sejak 3 tahun juga memberikan kesengsaraan terhadap pergerakan matawang USD. Melawan USD, Yuan naik sebanyak 0.2% susulan perkembangan positif dalam perbincangan perdagangan AS-China.
 Susulan hal ini, Aussie dan Kiwi juga mengambil kesempatan untuk meningkatkan nilai dagangannya berbanding USD. Tambahan lagi, Kiwi disokong oleh data domestik iaitu laporan jualan runcit pada suku tahun keempat 2018 dengan bacaan yang tinggi daripada suku tahun sebelumnya iaitu 1.7% daripada 0.3%. Ia merupakan kenaikan terbesar dalam sektor runcit di negara itu sejak suku tahun pertama 2017.
Beralih dalam sesi dagangan Eropah, nada positif pasaran global juga dibantu oleh khabar angin bahawa Kesatuan Eropah mungkin bersedia untuk melanjutkan rundingan Brexit selama dua tahun yang boleh menyebabkan UK kekal dalam EU sehingga 2021. Faktor ini jelas akan memberikan reaksi positif kepada Pound.


Analisis Teknikal GBP/USD – Timeframe H4 – 5/2/2018

Jika diperhatikan harga GBP/USD membuat kenaikan mendadak hampir 270 pips setelah ia melakukan pullback ke sekitar Key Support Zone tetapi masih gagal untuk terus breakout Key Resistance untuk terus bullish.
 GBP/USD mulai mengorak langkah bearish kembali setelah gagal untuk breakout Key Resistance 1.4264 – 1.4314. Secara teknikal, momentum pergerakan wave masih menunjukkan kebarangkalian masih kuat untuk bullish selagi ia tidak breakout Key Support Zone tersebut.
Jika breakout Key Resistance minggu ini, GBP/USD dijangka akan bullish dan mencapai ke target seterusnya iaitu 1.4400 atau ke 1.4500. Walaubagaimanapun, jika ia breakout Key Support Zone, GBP/USD akan mulai bearish dan pattern double top dianggap valid untuk ia terus bearish dan berpeluang untuk ‘short’.
Jadi, penting untuk memperhatikan Key Support ketika ini samaada ia akan membentuk pattern untuk kembali bullish ataupun breakout.


US Dolar Tiba-Tiba ‘Lemau’! Apakah Yang Berlaku Dalam Pasaran Menjelang Mesyuarat FOMC?

Matawang US dolar mula kehilangan nilai berbanding US dolar dan matawang utama yang lain pada hari Selasa selepas harga minyak mula jatuh berikutan terdapat indikasi perkembangan kes Covid-19 di China sehingga membataskan pertumbuhan ekonomi. Dalam masa yang sama perbincangan berterusan untuk menghentikan konflik Rusia-Ukraine masih diteruskan.
Indeks US dolar yang mengukur matawang US dolar berbanding matawang utama didagangkan susut hampir 0.2% kepada paras dagangan 98.873. Waima begitu US dolar telah mengukuh hampir 3% sejak Rusia menyerang Ukraine pada 24 Februari.
Matawang euro dan pound British masing-masing meningkat kira-kira 0.5% berbanding US dolar namun susut 0.2% berbanding yen.
Pasaran niaga hadapan minyak mentah Brent merosot sebanyak 8% selepas kebimbangan mengenai bekalan berkurangan oleh rundingan gencatan sejata yang berterusan dan peningkatan kes COVID-19 di China membataskan pertumbuhan ekonomi, ditambah pula permintaan yang lebih rendah untuk minyak.
 Harus dimaklumi bahawa ekonomi Eropah dan matawang Euro antara yang sensitif terhadap perkembangan konflik perang dan harga minyak buat masa ini. Menurut penganalisis matawang Commerzbank, penurunan harga minyak mencerminkan harapan bahawa perbincangan antara perunding Rusia dan Ukraine mungkin membawa kepada penyelesaian yang segera dan aman.
Pasaran kini sedang menantikan keputusan dan lebih banyak indikasi dari mesyuarat the Fed pada Khamis nanti mengenai dasar kadar faedah terutamanya. Pasaran ingin melihat sama ada Fed memberi petunjuk tentang berapa cepat ia akan menaikkan kadar semula
Menurut Matthew Ryan, penganalisis pasaran kanan di Ebury bahawa ” US dolar berada pada paras yang cukup tinggi. Kejutan dari the Fed akan mempengaruhi pertumbuhan US dolar”.


Analisis GOLD – Ini Yang Pelabur Nak! Emas Dah Panjat Balik Atas Paras Harga $1,800

Kembali memberi sinar baru terhadap pelabur apabila dagangan emas meningkat hari ini (Selasa) lebih tinggi setelah melepasi paras penting $1,800.
Jika diperhatikan pergerakan harga pada carta XAU/USD, harga bergerak mendatar sejak Jumaat lalu bersambung pada pembukaan pasaran minggu ini dengan paras 1800.00 menjadi benteng menghalang harga untuk ke paras lebih tinggi.
Kenaikan awal harga pada sesi Eropah semalam menguji paras 1800.00 sebelum susut semula. Namun, harga disokong oleh paras sokongan Moving Average 50 (MA50) pada rangka masa 1 jam yang memberi isyarat awal untuk memulakan kenaikan seterusnya.
Kenaikan dilihat berlaku semula menuju penghujung sesi New York dan menyambung dagangan sesi Asia pagi ini harga meneruskan kenaikan di atas paras 1800.00 sehingga ke paras sekitar 1810.00 setakat jam 4.30 petang waktu Malaysia.
Kenaikan dijangka akan diteruskan untuk menuju zon 1815.00 sebelum ke paras rintangan utama pada 1830.00.
Paras rintangan tersebut masih belum berjaya ditembusi selepas tempoh dagangan 7 minggu.
 Sementara untuk jangkaan penurunan semula harga emas, paras 1800.00 dilihat akan menjadi paras sokongan terbaru harga.
Sebaliknya jika harga susut lebih rendah di bawah paras 1800.00 dan melepasi sokongan MA50, trend bearish pada carta XAU/USD dijangka bakal bermula.
Penurunan awal akan menguji zon support pada 1785.00 sebelum penurunan yang diteruskan bakal menuju zon penting 1760.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GDP China Meningkat, Harga Minyak Naik Dalam Pasaran Asia

Harga minyak mentah meningkat dalam pasaran Asia pada hari Khamis berikutan laporan positif GDP China suku tahun ketiga yang merupakan nombor 2 pengimport terbesar minyak mentah dan peningkatan permintaan.
Pasaran hadapan minyak mentah di New York Mercantile Exchange (NYMEX) bagi bulan November naik 0.02% kepada $52.05 setong, manakala minyak Brent di London Intercontinental Exchange (ICE) kekal stabil dan kemudian jatuh sedikit sebanyak -0.02% kepada $58.13 setong setakat jam 10.55 a.m.
Laporan GDP China suku tahun ketiga pada hari Khamis meningkat 1.7% sukuan dan kenaikan 6.8% tahunan. Pengeluaran industri meningkat 6.6% pada bulan September dan pelaburan aset tetap juga meningkat iaitu sebanyak 7.5%.
 Berdasarkan laporan statistik, pengeluaran domestik minyak China pada bulan September jatuh sebanyak 2.9% kepada 15.53 juta tan metrik. Namun minyak mentah national meningkat 12.7% pada bulan September kepada 49.34 tan metrik .
Pada hari Rabu, harga minyak meningkat berikutan laporan inventori minyak mentah U.S jatuh lebih daripada jangkaan .
Inventori minyak mentah U.S jatuh hampir 5.7 juta tong pada minggu yang berakhir 13 Oktober, jauh mengatasi jangkaan yang menjangkakan kejatuhan sebanyak 4.2 juta tong.
Para pelabur juga memberi tumpuan terhadap ketidakpastian politik yang berlaku di Iraq berikutan konflik antara tentera Iraq dan Kurdish pada awal minggu ini kerana khuatir ia akan menganggu bekalan minyak.


Pasaran Semakin Jelas Dalam Isu ‘Tapering’ Selepas Komen Fed Harker Ini!

Presiden Bank Fed Philadelphia, Patrick Harker pada hari Rabu memberi pandangan mengenai prospek ekonomi pada akan datang. Beliau secara peribadi berpendapat bahawa pembelian aset besar-besaran oleh Federal Reserve (the Fed) telah membantu menstabilkan pasaran sejak berlakunya penularan pandemik namun sudah tiba masanya untuk mengurangkannya.
Harker dalam penyataan tersebut menulis bahawa cenderung untuk berada pihak yang yakin bahawa sudah tiba masanya untuk melakukan tapering $ 120 bilion dalam pembelian bulanan bil Perbendaharaan dan sekuriti yang disokong gadai janji.
Harker mengatakan bahawa dia menjangkakan ekonomi A.S. akan tumbuh sekitar 6.5% pada tahun 2021 dan kemudian pertumbuhan menjadi “sederhana” kepada sekitar 3.5% pada tahun 2022.
 Pegawai the Fed tersebut turut menjangkakan inflasi akan berada sekitar 4% untuk 2021 sebelum turun kepada paras 2% pada tahun 2022. Hal ini kerana terdapat indikasi bahawa harga kereta terpakai mula stabil.
Dia juga memberi amaran mengenai impak negatif terhadap ekonomi dalam jangka masa pendek jika Kogres gagal menaikkan had hutang kerana ia boleh menghambat pertumbuhan ekonomi dengan ketara.
Indeks US dolar yang mengukur matawang greenback berbanding enam matawang utama catat pengukuhan 0.52% kepada paras dagangan 94.270 berikutan jangkaan tapering menjelang akhir tahun.


ECB Mula Perlahan Dalam Kenaikan Kadar, Namun Indikasi Terbaru Ini Buatkan Pasaran Berbelah-Bahagi!

Bank Pusat Eropah memilih kenaikan kadar yang lebih kecil pada mesyuarat hari Khamis, dengan menetapkan kadar utamanya daripada 1.5% kepada 2%. ECB turut memaklumkan bahawa dari awal Mac 2023 ia akan mula mengurangkan kunci kira-kira sebanyak 15 bilion euro ($16 bilion) sebulan secara purata sehingga akhir suku kedua 2023.
Kenaikan 50 mata asas yang dijangka secara meluas adalah kenaikan keempat bank pusat tahun ini. Pada Septembar dan Oktober yang lalu, ECB memilih untuk menaikkan kadar sebanyak 75 mata asas dan k 50 mata asas pada bulan Julai, membawa kadar keluar dari wilayah negatif buat kali pertama sejak 2014.
Presiden ECB Christine Lagarde dijangka akan mengeluarkan pandangan sebentar lagi. Pengumuman kadar faedah ini datang selepas data inflasi terkini untuk zon eropah menunjukkan sedikit perlahan dalam kenaikan harga pada bulan November, walaupun kadarnya kekal pada 10% setiap tahun.
Rizab Persekutuan A.S. pada awal pagi Khamis meningkatkan kadar utamanya sebanyak 0.5 mata peratusan, begitu juga Bank of England dan Swiss National Bank pada pagi Khamis.
 Penurunan dalam kadar pengetatan oleh bank pusat utama telah tersebar secara meluas selama beberapa minggu, menurut Frederik Ducrozet, ahli strategi global di Pictet Wealth Management.
Walau bagaimanapun, terdapat beberapa sebab Lagarde boleh mengambil nada yang lebih hawkish dalam sidang akhbarnya, lanjut Ducrozet. Ini termasuk tanda-tanda baru-baru ini bahawa zon Eropah mungkin mengalami kemelesetan yang lebih sederhana daripada yang dijangkakan sebelum ini, dengan beberapa negara mengelak penguncupan semasa musim sejuk, inflasi berjalan lebih tinggi dan lebih berterusan daripada di A.S, dan ECB masih belum memulakan bentuk normalisasi dasar lain, termasuk kunci kira-kiranya.
Secara tuntasnya, keputusan kenaikan kadar ini selaras dengan jangkaan ahli ekonomi dan mencerminkan kenaikan kadar yang sama di Bank of England pada Khamis dan Rizab Persekutuan AS pada hari Rabu.
Berbeza dengan BoE dan Fed, ECB menandakan kos pinjaman yang lebih tinggi ke hadapan untuk meyakinkan pelabur bahawa ia masih serius untuk memerangi inflasi, yang boleh kekal di atas sasaran 2% ECB hingga 2025.
“Majlis Pentadbiran menilai bahawa kadar faedah masih perlu meningkat dengan ketara pada kadar yang stabil untuk mencapai tahap yang cukup terhad untuk memastikan pulangan inflasi tepat pada masanya kepada sasaran jangka sederhana 2%,” kata ECB.


Analisis GOLD – Emas Bermula Suram, Susut Di Bawah $2,000!

Penutup bagi dagangan penghujung minggu lalu bagi emas sedikit suram apabila lonjakan yang dipamerkan sebelum itu gagal diteruskan.
Selepas mencapai paras ketinggian terbaru 1 tahun, harga emas telah susut kembali ke sekitar paras $2,000 pada Jumaat lalu.
Penurunan harga di sesi terakhir minggu lalu juga turut dipengaruhi oleh pengukuhan US dolar yang memberi reaksi positif ketika laporan data pekerjaan NFP Amerika Syarikat (AS) diterbitkan.
Secara keseluruhan, bacaan angka data yang terbaru adalah positif, dan mengurangkan sedikit tekanan untuk terus mendesak Federal Reserve (Fed) untuk memperlahankan dasar monetari mereka.
Dapat diperhati pada carta harga XAU/USD yang mengukur nilai emas berbanding US dolar, harga telah mencapai ketinggian sekitar 2032.00 minggu lalu sebelum berlegar semula di zon 2000.00.
Menyambung dagangan pembukaan awal minggu ini, harga sedikit ditekan turut di bawah paras 2000.00 di sesi Asia, namun melantun semula ke paras tersebut di sesi Eropah.
Pergerakan harga masih perlahan, namun berkemungkinan akan lebih rancak pada sesi berikutnya.
 Jika US dolar masih mengukuh dan penurunan harga emas masih diteruskan, harga disasarkan untuk mencecah semula ke zon 1950.00.
Seterusnya, dengan isyarat pergerakan harga yang kekal bearish, zon 1900.00 pula akan menjadi tumpuan untuk penurunan yang lebih rendah.
Namun situasi boleh berubah jika harga emas mula memanjat semula di atas paras 2000.00.
Perubahan trend harga akan dijangkakan selepas halangan Moving Average 50 (MA50) pada rangka masa 1 jam di carta tersebut berjaya ditembusi.
Kenaikan lebih tinggi akan menguji kembali paras yang dicapai minggu lalu dan berkemungkinan paras tertinggi terbaru bakal dicatatkan lagi minggu ini.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen & Jangkaan Pasaran yang Anda Perlu Tahu Sebelum News NFP Malam Ini

US dolar berada dalam tren penguatan berbanding matawang utama dunia sejak pilihanraya presiden 8 November lepas. Hal ini disebabkan sentimen positif kepada dasar ekonomi Trump yang dilihat sebagai pro kepada pertumbuhan ekonomi.
Dengan jangkaan kenaikan kadar yang telah bergerak di dalam pasaran (priced-in), untuk memberikan momentum baru kepada pasaran malam ini memerlukan data yang begitu tinggi untuk menolak US dolar lebih tinggi.
Pada masa yang sama, data NFP yang lemah akan mengganggu perancangan The Fed dalam mesyuarat bulan ini dan jika berlaku kejatuhan USD yang agak besar akan memberikan peluang untuk membeli USD di paras harga yang lebih murah. Potensi kejatuhan besar USD mungkin berlaku dalam julat data (110,000-135,000) dan harus diingat jika hal ini berlaku, ia mungkin hanya sementara berikutan tekanan correction kepada USD.
 Jangkaan penganalisis kepada data NFP malam ini ialah 165,000 dengan tiada perubahan dalam kadar pengangguran dan peningkatan dalam upah per/jam sebanyak 0.2%. Fokus kepada data NFP malam ini adalah, sama ada data mengganggu perancangan The Fed menaikkan kadar atau pun tidak.
Kejatuhan data yang terlalu rendah akan menjadi halangan besar kepada kenaikan kadar. Pada masa ini FOMC berpendapat peningkatan gunatenaga di sekitar 120,000 mencukupi untuk mengekalkan kadar pengangguran yang stabil.
Sebarang data di sekitar 120,000 akan mengecewakan pasaran dan The Fed tetapi tidak akan mengganggu perancangan pada mesyuarat bulan ini. Walau bagaimanapun, bacaan di bawah 100,000 akan memberikan lebih keraguan kepada pasaran tetapi mungkin tidak akan mengubah fikiran The Fed selagi kadar pengangguran tidak meningkat secara mendadak.
Selain itu, bacaan data yang lemah akan memberikan kebimbangan kepada prospek ekonomi pada tahun 2017. Kenaikan kadar yang lebih banyak tahun hadapan mungkin tidak akan berlaku yang mana menunjukkan risiko dalam jangka masa panjang kepada US dolar dan hasil bon kerajaan US.


Eur/Usd Menjunam 67 pip Sejak Dua Jam Lepas !

Eur/Usd pada hari ini masih meneruskan penurunan selepas jatuh sebanyak 88 pip dari paras tertinggi Isnin. Hari ini pasangan matawang ini sudah pun jatuh sebanyak 67 pip dari paras tertinggi Selasa ke paras terendah di 1.0423 semasa artikel ini ditulis.
Untuk pengetahuan pembaca kejatuhan Eur/Usd ketika ini hanya berlaku kurang dari dua jam dagangan sejak pukul 3 petang tadi waktu Malaysia.
Ketika ini Eur/Usd didagangkan pada harga 1.0423 dan semakin menghampiri support dan paras terendah minggu lalu. Ketika ini, dagangan masih lagi dalam jumlah yang kecil berikutan pasaran awal tahun yang baru dibuka. Ramai pemain pasaran yang belum kembali dari cuti dan dijangka jumlah dagangan akan terus meningkat mulai hari ini sehingga hari seterusnya.
Disebabkan jumlah dagangan yang begitu kecil, pasaran mudah untuk bergerak naik dan turun dalam jangka masa yang singkat disebabkan aktiviti short-term trader (trader jangka masa pendek).
 Pair Eur/Usd akan berhadapan news impak tinggi pada pukul 11 malam ini iaitu pengumuman data indeks sektor pembuatan US (ISM Manufacturing PMI). Bacaan yang jauh lebih baik dari ramalan pasaran, dijangka akan membenam matawang euro dan menguatkan kecenderungan pergerakan Eur/Usd ke bawah.
Ketika ini pasaran dilihat agak berisiko dengan indeks volatiliti (VIX) dilihat semakin meningkat berikutan jumlah dagangan yang sedikit dan peralihan pemerintahan Obama kepada Trump pada 20 Januari ini. Disebabkan hal ini, ramai pemain pasaran dalam keadaan ‘tunggu dan lihat’ sehingga kemasukan Trump ke White House.
Eur/Usd time-frame 15 minit

Dua Sebab Kenapa Akaun Demo Boleh Membunuh Anda!


USD Tenang, Sedia Untuk Hadapi Gelora Pada Sesi New York

Pelabur kini bersiap sedia untuk pengeluaran data indeks harga pengeluar (PPI) Amerika Syarikat pada sesi New York akan datang, menyaksikan US dolar kekal didagangkan kukuh berbanding pesaing utamanya.
Berbanding yen, dolar greenback mencapai paras ketinggian baharu pada 146.38 buat pertama kali sejak Ogos 1998.
Pemain pasaran sedang menantikan kemungkinan untuk campur tangan baharu dari Jepun untuk membendung kejatuhan mendadak mata wang ninja itu.
Sementara itu, ketidaktentuan dalam dagangan pound terus dilihat ekoran isu pembelian bon oleh Bank of England (BOE).
Gabenor Andrew Bailey pada mulanya mengatakan program pembelian bon kecemasannya akan berakhir pada Jumaat ini, namun laporan terbaru dari Financial Times menunjukkan BOE memberi isyarat kepada bank-bank bahawa ia boleh melanjutkan program tersebut.
 Ini membuatkan mata wang pound kekal didagangkan lemah pada sekitar paras terendah dua minggu berbanding US dolar.
Dalam pada itu, data keluaran dalam negara kasar (KDNK) UK yang diterbitkan pada sesi Eropah menunjukkan ekonomi menguncup pada bulan Ogos, meningkatkan risiko kemelesetan pada suku ketiga.
Selain itu, kebanyakan mata wang utama lain termasuk euro, dolar Aussie dan New Zealand didagangkan mendatar setelah mencatat kerugian pada sesi sebelum ini.
Pelabur dilihat lebih berhati-hati menjelang terbitan data inflasi pengeluar AS yang dijangka akan menunjukkan peningkatan pada bulan September.
Tidak dilupakan juga, laporan minit mesyuarat FOMC akan diterbitkan pada awal pagi nanti yang bakal diteliti oleh pelabur untuk mendapatkan petunjuk seterusnya tentang dasar monetari Federal Reserve.


Analisis GOLD – Titik $1,800 Jadi Penentu Arah Harga Emas Selanjutnya

Dagangan komoditi emas dipacu oleh pergerakan US dolar minggu lalu ketika pelabur memberi reaksi terhadap mesyuarat FOMC terakhir tahun 2022.
Pada Khamis, nilai emas alami kejatuhan susulan tekanan oleh pengukuhan US dolar yang didorong oleh komen hawkish Pengerusi Federal Reserve (Fed) Jerome Powell untuk dasar monetari selepas ini.
Namun, ada lantunan semula yang dipaparkan pada Jumaat apabila US dolar dilihat tidak meneruskan pengukuhan pada penutup dagangan penghujung minggu.
Pergerakan harga dapat diteliti pada carta harga XAU/USD yang mengukur nilai emas berbanding US dolar dengan isyarat awal untuk harga membuat kenaikan di awal minggu ini.
Ini adalah disebabkan harga yang mula bergerak di atas paras sokongan Moving Average 50 (MA50) pada rangka masa 1 jam di carta XAU/USD tersebut.
Namun, penganalisis memberi amaran US dolar berpotensi untuk menyambung pengukuhan pada minggu ini dan boleh memberi tekanan terhadap emas semula.
Jika diperhatikan minggu lalu, harga telah membuat lonjakan ke paras ketinggian 1824.00 dan penurunan mencecah sekitar 1775.00.
 Harga memulakan dagangan awal minggu dengan perlahan di atas paras 1790.00 dari awal sesi Asia bersambung ke sesi Eropah.
Kenaikan harga dilihat akan menguji zon penting pada 1800.00 sekiranya US dolar masih didagangkan lemah di awal minggu.
Kenaikan yang diteruskan akan mencapai semula paras ketinggian pada minggu lalu sebelum sasaran seterusnya untuk diuji harga dilihat pada zon 1830.00.
Sementara, untuk jangkaan bagi penurunan semula harga emas, melepasi paras sokongan pada 1775.00 kemudiannya dijangka akan menuju ke zon RBS (resistance become support) 1760.00 untuk harga menguji zon tersebut.
Penurunan lanjut yang diteruskan selepas memberi petunjuk lebih jelas perubahan trend bearish buat emas bakal menuju pula zon support 1740.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pergerakan Pasaran Tukaran Matawang Forex Setakat Pagi Tadi

Dolar Australia naik ke paras tertinggi berbanding US dolar pada Rabu yang dibantu oleh data memberangsangkan pertumbuhan ekonomi yang memberangsangkan di Australia di mana dolar New Zealand bergerak ke bawah.
Aud/Usd naik 0.39% atau hampir 50 pip selepas data pertumbuhan (GDP) tersebut dikeluarkan pukul 9.30 pagi tadi.
Biro Statistik Australia melaporkan Keluaran Dalam Negara Kasar, KDNK (GDP) meningkat 0.3% pada suku pertama 2017 melebihi jangkaan 0.2%. Berbanding dengan suku keempat 2016, GDP mencatat kenaikan 1.1%.
Nzd/Usd merosot 0.08% untuk didagang di sekitar 0.7179 selepas mencapi paras tertinggi dua bulan lalu 0.7207.
 Untuk pasangan matawang major (major pair) yang lain tidak banyak berubah dari paras penutup sesi dagangan Selasa. Secara keseluruhan pasangan matawang US dolar banyak dipengaruhi oleh sentimen politik yang akan berlaku di US pada Khamis di mana James Comey akan membuat pengakuan di hadapan Senat US.
Para pelabur dilihat bimbang dengan pentadbiran Trump yang semakin goyah jika pengakuan Comey ini akan memberi risiko berterusan kepada Trump dengan ketegangan yang semakin memuncak dengan pihak Kongres US. Hal ini boleh menyukarkan lagi proses pembuatan polisi baru oleh Trump.
Indeks US dolar yang mengukur kekuatan matawang greenback berbanding matawang lain naik 0.09% kepada 96.59 tidak jauh dari paras terendah tujuh bulan lalu iaitu 96.47.


Inflasi AS Jahanamkan USD!

US dolar junam mendadak selepas data menunjukkan inflasi Amerika Syarikat mencatatkan kejatuhan lebih besar daripada jangkaan pada bulan Mac.
Indeks harga pengguna (CPI) AS meningkat 5.0% tahun ke tahun pada bulan lepas, turun daripada 6.0% yang dicatatkan pada Februari dan sedikit tersasar daripada jangkaan untuk kenaikan 5.1%.
Angka tersebut merupakan kenaikan tahunan terkecil yang pernah direkodkan sejak Mei 2021. Sementara pada asas bulanan pula, inflasi AS meningkat lebih perlahan pada 0.1% daripada 0.4% bulan sebelumnya dan jangkaan 0.2%.
Ekoran itu, indeks dolar yang mengukur kekuatan dolar greenback berbanding sekumpulan mata wang utama jatuh menjunam ke sekitar paras harga 101.50.
USD terus melemah selepas minit mesyuarat menunjukkan beberapa pegawai Federal Reserve (Fed) mempertimbangkan untuk hentikan kenaikan kadar akibat krisis perbankan, tetapi inflasi yang tinggi kekal sebagai keutamaan.
 Kemerosotan greenback sekali gus memacu lonjakan lebih tinggi mata wang utama, menyaksikan euro mencanak naik ke paras ketinggian terbaharu 2 bulan.
Dagangan pound juga mengukuh, membawanya kembali didagangkan pada paras tertinggi hampir 10 bulan berbanding greenback yang dicapainya minggu lalu.
Selain itu, mata wang yen turut mencatatkan peningkatan tetapi dibataskan oleh pandangan bahawa Bank of Japan (BOJ) akan kekal dengan dasar yang longgar selepas Kazuo Ueda mengambil alih jawatan gabenor.
Dolar Aussie dan New Zealand juga meningkat tetapi pada kadar yang sederhana menjelang penerbitan data pekerjaan Australia.
Sementara itu, dolar Kanada turut menguat dengan sokongan daripada USD yang lemah dan dagangan minyak mentah yang terus mengukuh.
Keputusan Bank of Canada (BOC) malam tadi menyaksikan bank pusat itu memutuskan untuk kekalkan kadar faedah tidak berubah pada 4.50%.


GBP/USD Kembali Menurun Selepas Gagal Teruskan Kenaikan Sesi Eropah

Pengukuhan yang dipamerkan oleh matawang Pound pada dagangan sesi Eropah semalam gagal bertahan lama apabila harga kembali mencatatkan penurunan semula dan bergerak lemah pada sesi pasaran New York.
Keyakinan terhadap dagangan Pound meningkat apabila jangkaan optimis pasaran untuk Perdana Menteri Boris Johnson bersama Presiden Suruhanjaya Eropah, Ursula von de Leyen dan juga Ketua Perunding Brexit, Michel Barnier mengadakan pertemuan semalam.
Namun, Ursula telah mengatakan bahawa tempoh waktu tidak mencukupi untuk perjanjian baru antara Britain dan Kesatuan Eropah (EU) disempurnakan pada penghujung 2020 dalam ucapannya.
Susulan tersebut, dagangan Pound kembali menyusut.
Melihatkan pergerakan harga pada carta pasangan matawang GBP/USD, harga membuat kenaikan pada sesi Eropah semalam ke paras ketinggian 1.31700 sebelum harga kembali turun lebih rendah di bawah garisan sokongan Moving Average 50 (MA50) pada rangka masa 1 jam pergerakan harga.
Penurunan terendah harian semalam mencecah paras 1.30800 sebelum kenaikan harga menguji semula MA50. Harga bergerak mendatar sehingga sesi New York berakhir.
Dagangan yang bersambung pada sesi Asia hari ini masih memperlihatkan pergerakan perlahan harga pada carta GBP/USD dengan harga masih berlegar di zon tumpuan 1.31000.
 Pasaran kini menantikan kenyataan lebih lanjut oleh Presiden Amerika Syarikat Donald Trump untuk perkembangan terbaru berhubung konflik bersama Iran.
Harga boleh meneruskan penurunan lebih rendah menguji support minggu lalu sekitar 1.30600 sebelum penurunan seterusnya menguji paras tumpuan 1.30000.
Zon support sekitar 1.29100 turut akan menjadi tumpuan harga jika penurunan harga terus berlaku.
Sebaliknya jika harga membuat kenaikan, paras resistance pada ketinggian 1.32000 akan diuji untuk harga teruskan kenaikan lebih tinggi.
Seterusnya, zon resistance sekitar 1.32800 yang dicapai pada dagangan penghujung Disember 2019 akan menjadi destinasi kenaikan lebih tinggi harga.
Lihat gambar carta pasangan matawang GBP/USD di bawah untuk rujukan analisis teknikal anda.


Matawang Gergasi Tidak Banyak Berganjak Dalam Sesi Eropah!

US Dollar didagang hampir tidak berubah berbanding matawang utama yang lain pada Jumaat gara-gara ketegangan geopolitik yang muncul semula dan pengumuman beberapa laporan ekonomi AS dalam masa terdekat.
Pasaran juga kelihatan agak gelisah selepas Presiden AS, Donald Trump berkata beliau akan membuat rundingan semula atau menamatkan perjanjian perdagangan dengan Korea Selatan yang dianggap “menjengkelkan”.
Kenyataan tersebut dikeluarkan tidak lama selepas Trump mengatakan bahawa AS mungkin berdepan konflik yang agak rumit dengan Korea Utara.
Selain itu, tumpuan pasaran turut diberikan kepada pengumuman data pertumbuhan bagi suku pertama tahun ini disamping laporan sentimen pengguna yang akan dikeluarkan pada Jumaat.
EUR/USD pula didagang sedikit berubah kepada 1.0871 selepas menjunam sebaik sahaja Presiden Bank Pusat Eropah berkata bahawa pasaran tidak mempunyai bukti yang cukup untuk mengubah prospek sasaran inflasi ECB.
 Beliau juga sebelum itu mengumumkan pengekalan kadar pada tahap yang tidak berubah pada rekod0.0 peratus, sejajar dengan ramalan.
GBP/USD pula kekal stabil pada 1.2904 tidak jauh daripada tahap tertinggi bagi tempoh enam bulan.
Di tempat lain, USD/JPY pula kekal stabil pada 111.12 selepas data awal menunjukkan bahawa perbelanjaan isi rumah di Jepun menurun sebanyak 2.0 peratus pada bulan Mac.
Indeks harga pengguna di Jepun pula meningkat dibawah jangkaan keuntungan.
US Dollar Index yang mengukur kekuatan US Dollar berbanding matawang utama pula dilapor stabil pada 99.06.
Bank Pusat Australia Dijangka Akan Mengekalkan Kadar Pada Mesyuarat Dasar Mei Ini!


Kadar Faedah Australia Tidak Berubah, Matawang Aussie dan New Zealand Menyusut

Matawang Australia dan New Zealand dolar menyusut berbanding U.S dolar pada hari Selasa, selepas Bank Pusat Australia (RBA) mengekalkan kadar faedah bagi bulan November dan jangkaan pasaran bahawa Federal Reserve akan meningkatkan kadar faedah pada bulan hadapan menyebabkan permintaan terhadap matawang U.S dolar meningkat.
AUD/USD didagangkan rendah iaitu menyusut sebanyak 0.44% kepada 0.7658 setakat jam 5.20 petang.
Menepati jangkaan bahawa RBA mengumumkan mengekalkan kadar faedah pada 1.50%.
Menurut Gabenor RBA, Philip Lowe menyatakan bahawa bank pusat juga menjangkakan pertumbuhan ekonomi Australia dijangka tidak berubah.
 Para pengnalisis berbeza pandangan terhadap pergerakan kadar faedah pada masa hadapan. Pendapat pertama menyatakan bahawa kadar faedah akan dikurangkan pada masa akan datang disebabkan beberapa indikator ekonomi Australia yang bertumbuh secara perlahan. Pendapat kedua, jika keadaan ekonomi bertambah baik maka ia akan membawa kepada peningkatan kadar faedah tersebut.
NZD juga menyusut berbanding U.S dolar sebanyak 0.40% kepada 0.6918 setakat jam 5.20 petang.
Faktor yang mendorong penyusutan NZD antaranya ialah apabila Reserve Bank of New Zealand mengeluarkan kenyataan bahawa jangkaan inflasi bagi 2 tahun akan datang jatuh kepada kadar 2.0% bagi suku tahun ketiga berbanding suku tahun kedua yang mencatat paras 2.1% .
Selain itu, ialah pengukuhan matawang U.S dolar berikutan laporan data U.S yang positif dan jangkaan kenaikan kadar faedah oleh Federal Reserve.
Indeks U.S dolar yang mengukur kekuatan greenback berbanding enam matawang lain mengukuh sebanyak 0.38% kepada bacaan 94.98 setakat jam 05.20 petang.


Pasca Brexit : Sektor Pembuatan Pula Dilapor Makin Tenat

Pengeluar British mengubah pelan pelaburan mereka selepas undian Brexit Jun lalu. Menurut satu kajian, kesan Brexit tidak akan ditunjukkan serta merta namun boleh memberi kesan kepada aktiviti ekonomi bagi jangka masa panjang.
Menurut Persatuan Pengeluar EEF dan firma perakaunan BDO, kadar output sektor pembuatan bertambah buruk dalam tempoh 3 bulan sehingga Ogos berikutan tempahan domestik yang melemah.
Dalam masa yang sama, Bank of England dikatakan berpotensi untuk mengurangkan kadar sekali lagi dalam tahun ini. Hal ini berikutan pelan pelaburan yang merosot dan masa depan Britian yang tidak menentu selepas meninggalkan EU.
Pelan pelaburan selepas Brexit dijangka tergelincir kepada angka -10 bagi tempoh 12 bulan.
 Menurut satu kajian yang dijalankan, seramai 450 pengeluar mengharapkan output yang lebih baik terutamanya dari aktiviti eksport.
Selain itu, kajian ini turut menunjukkan peningkatan tekanan harga di kilang-kilang berikutan lonjakan kos barangan yang diimport. Sektor pembuatan dan pembinaan menunjukkan isyarat inflasi berikutan kejatuhan matawang sterling.
EEF dalam pada itu menjangkakan pertumbuhan ekonomi Britain akan kekal lemah sehingga separuh kedua tahun 2016 serta pada tahun 2017.
Laporan Markit/CIPS PMI bagi sektor perkhidmatan akan akan diumumkan hari ini bagi memberikan maklumat lanjut mengenai perkembangan ekonomi Britain bagi bulan-bulan sebelum ini.

Tamparan Hebat Dari NFP Masih Meninggalkan Kesan Kepada US Dollar


Analisis Teknikal EUR/JPY – Harga Kekalkan Trend Bullish Sepanjang Minggu Ini

Pergerakan corak bullish harga dipaparkan pada carta pasangan mata wang EUR/JPY sepanjang minggu ini.
Walaupun lemah berbanding US dolar, namun mata wang Euro dilihat bergerak kukuh berbanding Yen sejak pulih dari minggu lalu.
Jika pada minggu lalu harga jatuh ke sekitar paras 146.200, menuju penghujung minggu ini harga telah berjaya mendaki semula menuju ke paras 150.00.
Sesi Asia pagi ini (Jumaat) melihatkan harga sedikit menurun selepas mencapai paras ketinggian 149.400 di penutup sesi New York sebelumnya.
Namun harga masih lagi bergerak meniti di atas paras sokongan Moving Average 50 (MA50) pada rangka masa 1 jam di carta EUR/JPY tersebut yang masih menunjukkan isyarat bagi pergerakan trend bullish.
Jika kenaikan masih berjaya diteruskan lagi di penghujung minggu ini, paras 150.00 mampu dicapai untuk mencatatkan paras tertinggi 2 minggu.
 Dan sekiranya harga kekal bertenaga menyambung lonjakan lebih tinggi, paras 151.600 yang dicapai di awal Mei lalu akan menjadi sasaran untuk dicapai semula setelah harga merekodkan paras tertinggi itu sejak 2008.
Namun jika harga mula membuat penurunan semula pada sesi-sesi akhir ini, zon 148.300 dilihat kawasan terhampir untuk diuji harga terlebih dahulu.
Penurunan lanjut yang diteruskan akan mensasarkan pada zon support 146.200 yang telah dicecah harga pada minggu lalu.
Lihat gambar carta harga pasangan EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Amerika Syarikat Bakal Kenakan Tarif Tambahan Jika Rundingan Minggu Ini Gagal Capai Kesepakatan

Amerika Syarikat (AS) berharap untuk mengadakan rundingan semula bersama China selepas Presiden Donald Trump dan Presiden Xi Jinping bertemu di Jepun pada hujung minggu ini, namun Washington tidak akan menerima sebarang syarat berkaitan penggunaan tarif Amerika Syarikat dalam pertikaian yang wujud, berikut kenyataan oleh Pegawai Tinggi Pentadbiran AS pada selasa.
Donald Trump telah mengancam untuk mengenakan tarif tambahan terhadap $325 bilion barangan import China, meliputi kesemua baki barangan import ke Amerika Syarikat termasuk produk teknologi pengguna seperti telefon dan komputer selain pakaian, jika pertemuan bersama Presiden Xi Jinping tidak menunjukkan sebarang perkembangan positif.
Amerika Syarikat juga sebelum ini mengkritik berkenaan cara China berurusan dalam perniagaan.
Kedua-dua pihak boleh bersetuju untuk tidak mengenakan tarif yang terbaru demi meneruskan kelangsungan perdagangan antara dua negara itu, namun masih lagi tidak jelas apa yang akan berlaku dalam hubungan dagang mereka untuk masa hadapan.
Dengan ego yang ditunjukkan oleh Amerika Syarikat, China juga tidak mahu mengalah dan tidak mahu berganjak dari pendirian mereka. China mahukan kedua-dua pihak berunding secara berhemah dan kepentingan oleh kedua-dua negara dapat dicapai dan bukannya menyebelahi sebelah pihak sahaja.
 Pertemuan di persidangan kemuncak di Osaka Jepun ini adalah merupakan buat pertama kali sejak rundingan antara Amerika Syarikat mula goyang pada Mei lalu selepas Amerika Syarikat menuduh China tidak bersetuju dengan pembaharuan yang dibuat.
Timbalan Presiden China Liu He yang mengetuai rundingan untuk Beijing sebelum ini ada berbual menerusi panggilan telefon bersama Wakil Perdagangan AS, Robert Lighthizer dan Setiausaha Perbendaharaan AS, Steven Mnuchin pada Isnin. Ketiga-tiganya sedang berusaha mencari jalan penyelesaian untuk membantu pemimpin kedua-dua negara mencapai kesepakatan rundingan minggu ini.
Jangkaan untuk kejayaan bagi pertemuan kali ini adalah sangat sukar. Senario terbaik adalah berkemungkinan penyambungan semula rundingan rasmi yang akan meredakan sedikit kebimbangan pasaran kewangan yang telah lama berdepan ketidaktentuan perdagangan yang berlarutan. Kebimbangan tersebut telah menjejaskan kesihatan pasaran global dan ekonomi dunia.
Pegawai Tinggi Pentadbiran Trump berkata, berkemungkinan kesepakatan rundingan tidak akan dicapai pada pertemuan kali ini, namun mereka berharap untuk membuka laluan ke arah rundingan seterusnya. Selepas rundingan disambung semula, mereka akan mengambil masa berbulan atau mungkin bertahun untuk disempurnakan.
Rundingan yang berjaya diteruskan semula akan mengurangkan risiko kenaikan kadar tarif, sekurang-kurangnya untuk tempoh masa yang terdekat ini.
Amerika Syarikat jelas menyatakan kemahuannya untuk China kembali semula pada kedudukan asal seperti yang dipersetujui dalam draf perjanjian perdagangan sebelum ini yang hampir sempurna sebelum Beijing mempersoalkan beberapa syarat perjanjian, terutamanya keperluan untuk mengubah undang-undang pada isu-isu utama.


Komen Optimis Daripada Donald Trump Tidak Diendahkan Oleh Pasaran, Pasaran Masih Lagi Berisiko.

Sentimen pasaran Asia hari ini ditutup dengan kerugian, mengikut jejak langkah Wall Street selepas China mengumumkan kenaikan tarif ke atas $60 bilion barangan Amerika Syarikat mulai 1 Jun sebagai tindak balas terhadap keputusan Washington untuk menaikkan tarif terhadap $200 bilion barangan import China.
Menyentuh berkenaan data ekonomi pula, kadar inflasi Jerman telah disahkan pada 2% pada April 2019 daripada paras terendah 11 bulan sebanyak 1.3% sebelumnya. Ia merupakan kadar tertinggi sejak November memandangkan harga perkhidmatan, tenaga dan makanan meningkat pada kadar yang lebih pantas.
 Sementara itu, Pound Sterling memulakan dagangan Eropah hari ini dengan kemerosotan. Laporan akhbar menyatakan parlimen British berkemungkinan mampu mencapai persetujuan dalam rundingan antara parti, namun keraguan terhadap kesepakatan tersebut terus menghalang dagangan GBP untuk mendapatkan kembali momentum kenaikannya semula.
Akhbar Guardian melaporkan dianggarkan sekitar 150 ahli parlimen dari pembangkang parti buruh bakal menolak perjanjian yang tidak mengandungi referendum.
Tambahan lagi, kelemahan Pound ditambah lagi lagi dengan kejatuhan jumlah pendapatan pekerja di UK yang hanya meningkat sebanyak 3.2% untuk tempoh tiga bulan hingga Mac 2019, perlahan daripada kenaikan 3.5% pada tempoh sebelumnya. Ia merupakan kenaikan paling perlahan suku tahun ketiga 2018.


Trader Mohon Alert! ECB Akan Umum Sasaran Inflasi Baru Hari Ini

Presiden Bank Pusat Eropah (ECB) Christine Lagarde akan menyampaikan hasil tinjauan strategi institusi itu pada hari ini, di mana beliau mungkin akan mengumumkan perubahan pertama pada sasaran inflasi dalam tempoh hampir dua dekad.
ECB mengatakan hasil tinjauan akan diumumkan pada jam 1 tengah hari waktu Frankfurt, yang akan disusuli oleh taklimat daripada Presiden Lagarde.
Tinjauan tersebut mula dibuat pada Januari tahun lalu, namun terganggu disebabkan oleh krisis pandemik Covid-19 yang melanda Eropah. Ia kemudiannya disambung semula pada September lalu.
Tinjauan pertama ECB sejak tahun 2003 telah menjadi salah satu keutamaan Christine Lagarde sejak beliau mengambil alih dari Mario Draghi pada akhir 2019, dan strategi baru ini akan menandakan transformasi terbesar dalam institusi tersebut.
 Dalam langkah tersebut, bank kemungkinan akan menetapkan sasaran inflasi pada 2%, mengetepikan formula semasa ‘di bawah, tetapi hampir 2%’, yang telah menimbulkan kesan bahawa ia lebih bimbang tentang kenaikan harga di atas sasaran berbanding di bawahnya.
Sasarannya juga mungkin dinyatakan simetrik. Tetapi setelah hampir satu dekad mengatasinya, para pelabur akan memperhatikan apakah ECB akan bersedia membiarkan inflasi melonjak berikutan pertumbuhan harga yang rendah.
Mereka juga akan melihat apakah ECB akan mengikuti Amerika Syarikat dalam meletakkan sasaran purata inflasi dalam jangka masa tertentu untuk menampung pertumbuhan harga yang hilang.
Pada sesi Eropah, matawang euro didagangkan sedikit meningkat di sekitar harga 1.18000 berbanding US dolar.


Analisis Teknikal USD/CAD- Timeframe H1 – 8/11/2018

Faktor utama yang mempengaruhi perubahan nilai pada matawang dollar CAD dalam pasaran semasa adalah pasaran minyak mentah global. Matawang Loonie yang didagangkan berisiko berikutan kejatuhan harga minyak sebelum ini dan data inventori minyak mentah Amerika Syarikat juga menunjukkan angka yang meningkat. Namun, pergerakan harga pada chart pasangan matawang USD/CAD menunjukkan sedikit penurunan di atas faktor nilai matawang USD yang terjejas dengan ketidaktentuan politik selepas keputusan pilihanraya diumumkan semalam. Secara teknikal, harga yang menguji paras resistance MagicR1 pada awal sesi pasaran Asia semalam kemudiannya telah membuat penurunan melepasi paras Magic Pivot sehingga menguji paras support MagicS2 pada indicator Moshed Magic Line sebelum membuat kenaikan dan menutup harga pada sesi pasaran New York sekitar paras Magic Pivot semula.
Pada sesi pasaran Asia hari ini, harga didagangkan perlahan sekitar paras Magic Pivot 1.3108 hari ini dan harga dilihat cuba membuat penurunan menguji paras Magic Pivot tersebut bersambung ke sesi pasaran Eropah. Jika harga gagal membuat penurunan ke paras lebih rendah, harga dijangka akan membuat kenaikan semula menuju ke paras resistance 1.3161 (MagicR1) untuk menguji paras ketinggian harga semalam. Kemudiannya, harga yang berjaya meneruskan lagi pendakian dilihat akan mencari paras ketinggian yang baru berkemungkinan ke paras sekitar 1.3211 (MagicR2). Jika harga masih mengekalkan momentum kenaikan yang dibuat, harga berpotensi untuk mencapai paras ketinggian sehingga ke paras 1.3263 (MagicR3) dan sekaligus mengatasi paras ketinggian yang dicapai harga pada September lalu.
Namun, jika Loonie berjaya mendominasi kembali dan menekan harga lebih rendah dari paras Magic Pivot 1.3108, jangkaan paras awal yang menjadi tumpuan harga adalah pada support 1.3058 (MagicS2). Seterusnya, harga yang berjaya meneruskan penurunan dijangka akan ke paras support 1.3005 (MagicS2) sebelum penurunan harga yang lebih rendah seterusnya bakal mencecah sehingga ke paras 1.2955 (MagicS3).
 Beri tumpuan kepada pasaran minyak mentah dunia jika anda ingin memantau perubahan nilai matawang dollar CAD dan juga pergerakan harga pada chart USD/CAD. Jadikan indicator Moshed Magic Line sebagai indicator tambahan pada chart USD/CAD bagi mendapatkan analisis teknikal yang lebih berkualiti.

Paras support: 1.3058, 1.3005, 1.2955.
Paras resistance: 1.3161, 1.3211, 1.3263.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Ini Sebab Kenapa Aussie didagang Melemah Pagi Ini!

Dollar Australia berada dalam dagangan yang agak lemah pada Jumaat sementara menanti data pertumbuhan ekonomi, jualan runcit dan pengeluaran industri dari China.
AUD/USD didagang menurun sebanyak 0.07 peratus memandangkan China ialah destinasi perdagangan utama bagi komoditi dari Australia.
AUD/USD, 30 minit
Dalam sesi ini juga, USD/JPY melonjak sebanyak 0.19 peratus.
USD/JPY, 30 minit
Di China, data KDNK bagi suku keempat tahun 2016 dan keseluruhan tahun dijangka kekal pada peratusan 6.7. Selain data KDNK, negara tersebut juga akan mengumumkan data pengeluaran perindustrian dan jualan runcit dengan ramalan peningkatan sebanyak 6.1 dan 10.7 peratus.
US Dollar Index yang mengukur kekuatan matawang US Dollar kali terakhir dinilai merosot sebanyak 0.21 peratus kepada 101.10.
 Semalam, US Dollar didagang meningkat berbanding matawang utama yang lain pada Khamis berikutan sokongan dari data positif yang dikeluarkan di AS. Namun begitu, kebanyakan pelabur masih menumpukan fokus mereka kepada hari perlantikan Donald Trump secara rasmi sebagai Presiden Amerika Syarikat.
Semalam, Presiden Bank Pusat Eropah, Mario Draghi mengakui bahawa prospek pertumbuhan Zon Euro diniali bertambah baik namun mengulangi bahawa program pelonggaran kuantitatif boleh ditingkatkan jika prospek ekonomi agak kurang menggalakkan.
ECB mengekalkan penanda aras tidak berubah pada rekod 0.0 peratus, menepati ramalan pasaran, selain meletakkan program pelonggaran kuantitif pada nilai € 80 bilion.
Di tempat lain, jabatan Buruh AS melaporkan bahawa jumlah tuntutan awal pengangguran pada minggu berakhir 14 Januari lalu jatuh sebanyak 15,000 hingga 234,000, berbanding jangkaan peningkatan sebanyak 5,000 pekerjaan.
Dalam masa yang sama, Jabtaan Perdagangan AS melaporkan bahawa data perumahan menunjukkan lonjakan sebanyak 11.3 peratus kepada 1.226 juta unit bulan lepas.
Namun begitu, permit bangunan melaporkan penurunan yang tidak disangka-sangka sebanyak 0.2 peratus.
BNM akan Terus Menggunakan ‘Easing Policy’, Kadar Kekal Pada Tahap 3 Peratus!


Inflasi UK Sekali Lagi Akan Gegar Pendirian BOE

Lonjakan inflasi UK yang lebih tinggi pada bulan November tampaknya akan terus memberi tekanan buat Bank Pusat England (BOE) untuk membuat keputusan pada mesyuarat polisi minggu ini.
Indeks harga pengguna (CPI) tahunan UK meningkat kepada 5.1% pada bulan lepas, jauh lebih tinggi daripada bacaan yang dicatatkan sebelumnya pada 4.2%. Ini merupakan angka tertinggi pernah direkodkan sejak September 2011.
Sementara inflasi teras pula meningkat 4.0% daripada 3.4% yang direkodkan pada bulan Oktober. Secara bulanan, harga pengguna UK meningkat 0.7% berbanding jangkaan untuk kenaikan 0.4%.
 Antara penyumbang utama kepada lonjakan ini adalah peningkatan dalam kos pengangkutan, terutamanya daripada bahan bakar dan kereta terpakai, serta perkhidmatan perumahan dan isi rumah.
Berikutan angka inflasi semakin tinggi ini, ia dilihat akan menambah tekanan buat penggubal dasar BOE yang dijangka akan mengekalkan kadar faedah tidak berubah pada pertemuan mereka pada hari Khamis.
Hal ini kerana, mereka perlu mengambil kira kesan ancaman terbaru varian coronavirus Omicron yang semakin meningkat di UK pada ketika ini sehingga memaksa Perdana Menteri Boris Johnson mengumumkan langkah sekatan lebih ketat.
Reaksi awal matawang pound susulan penerbitan data ini menunjukkan ia melonjak tinggi kepada 1.3250 berbanding USD pada awal sesi Eropah.


Minit Mesyuarat RBA: Harga Rumah di Sydney Meningkat 15% Tahun Ini

The Reserve Bank of Australia RBA (Bank Pusat Australia) dalam minit mesyuarat semalam mengatakan hanya ada sedikit perubahan kepada prospek ekonomi dalam mesyuarat November berikutan kenyataan terkini dalam polisi monetari.
Dalam minit mesyuarat pada 1 November itu menyatakan, “Dalam membuat keputusan polisi monetari, semua ahli mengakui data-data ekonomi antarabangsa dan domestik sejak beberapa bulan ini menepati jangkaan awal dan ada juga sedikit perubahan sejak pembentangan polisi pada Ogos”.
Minit RBA juga menyatakan, “Melihat keadaan dalam sektor perumahan yang semakin mencabar”, yang disebabkan peningkatan harga di bandar seperti Sydney dan Melbourne. Sydney dikenali sebagai pasaran perumahan yang terkemuka belum lagi menunjukkan tanda-tanda perlahan dan harga rumah telah pun meningkat sehingga 15% tahun ini.
RBA mengekalkan kadar pada 1.50% pada mesyuarat baru-baru ini. RBA menjangkakan pertumbuhan KDNK akan berada di antara 2.5% dan 3.5% sepanjang dua tahun ke depan. Jangkaan ini tidak diubah sejak Ogos lepas semasa pembentangan jangkaan ekonomi suku kedua. Kenyataan polisi monetari ini akan dibuat setiap suku tahunan iaitu empat kali setahun.
 Kali terakhir bank pusat Australia (Reserve Bank of Australia) memotong kadar faedah (kepada 1.5%) ialah pada Ogos lepas dan RBA sudah memotong kadar dua kali pada tahun ini. Pemotongan ini berhasil menaikkan nilai CPI.
Data CPI, Consumer Price Index (Indeks Harga Pengguna) yang dikeluarkan pada bulan lepas mencatatkan nilai yang lebih baik dari jangkaan. Statistik yang agak baik ini banyak disumbangkan oleh sektor tani buah-buahan dan sayuran.
Data CPI iaitu 0.7% mengatasi jangkaan penganalisis iaitu 0.5%. Namun, pihak RBA mengatakan inflasi masih lemah tetapi dijangkakan akan meningkat secara berkala.

Suku Ketiga: Pertumbuhan Ekonomi di Zon Eropah Mendatar


Tentera US Di Afghanistan Akan Dikekalkan, Harga Emas Jatuh Pada Pasaran Asia.

Harga emas jatuh pada sesi Asia hari ini selepas Presiden Donald Trump membentang strateginya untuk mengekalkan tentara US di Afghanistan sejak campur tangan mereka di sana 16 tahun yang lalu dengan menguatkan lagi sokongan terhadap kerajaan di Kabul dan sekutunya di Pakistan bagi menentang pengganas.
Kontrak emas bagi bulan Disember di Comex New York Mercantile Exchange (NYMEX) susut 0.19% kepada $1,294.32 per ounce setakat jam 11.30 pagi.
Pada awal sesi pasaran, emas masih bergerak menghampiri paras tertinggi semalam berikutan kelemahan dolar yang disebabkan oleh kebimbangan risiko geopolitik di Korea Utara selepas US dan Korea Selatan akan memulakan latihan ketenteraan berkomputer mereka secara bersama tidak lama lagi.
 Ketegangan berlaku selepas ketua negara Korea Utara, Kim Jong Un mendakwa latihan tersebut adalah satu bentuk persediaan untuk menyerang negara mereka. Tekanan terhadap dolar meningkatkan permintaan pasaran safe-haven sekaligus menyokong kenaikan harga emas.
Pyongyang memberi amaran bahawa latihan tahunan tentera US-Korea Selatan ini adalah satu tindakan yang melulu dan boleh membawa kepada perang nuklear yang tidak terkawal.
Selain daripada ketegangan geopolitik di semenanjung Korea yang meningkat, para pelabur turut bimbang jika kontroversi terkini yang melanda politik Trump akan menjadi punca penangguhan pengenalan agenda baru perkembangan ekonomi beliau.
Secara keseluruhan, trend emas masih ke atas. Walau bagaimanapun, tekanan terhadap pasaran logam berharga ini akan mula dilihat selepas ucapan Janet Yellen atau Mario Draghi pada persidangan pada hari Sabtu nnti. Jika nada secara keseluruhannya hawkish akan menguatkan dolar, sekaligus menurunkan permintaan emas.


Pergerakan Terkini Pasaran Forex Setakat Pada New York Open

US dollar didagangkan lebih rendah pada Khamis sekaligus mengurangkan keuntungan yang dicapai pada Rabu. USD pada Rabu banyak disokong oleh sentimen pasaran yang semakin positif dan juga data pertumbuhan ekonomi GDP Amerika Syarikat yang memberangsangkan.
Indeks US dollar yang mengukur kekuatan matawang greenback berbanding enam matawang yang lain susut 0.14% setakat pada pukul 9.43 malam. Indeks USD ini meningkat sehingga 0.88% pada sesi dagangan sebelum ini (Rabu).
Tumpuan kepada US dollar hari ini adalah data perbelanjaan pengguna yang dikeluarkan pada pukul 8.30 malam. Data menunjukkan perbelanjaan pengguna yang sejajar dengan jangkaan pasaran.
Data yang lebih penting iaitu Core PCE Price Index hanya naik 0.2% secara bulanan (MoM) sejajar dengan jangkaan. Data Core PCE ini adalah data yang dikatakan menjadi keutamaan The Fed untuk melihat pergerakan inflasi. Dari segi tahunan (YoY), data ini meningkat 1.80% yang menghampiri sasaran INFLASI bank pusat Amerika Syarikat (The Fed) iaitu 2%.
 Walaubagaimanapun, data kali dijangka tidak banyak mengubah jangkaan pasaran terhadap kenaikan kadar faedah tahun ini. Fed iaitu bank pusat A.S. menaikkan kadar faedah pada minggu lalu, tetapi masih kekal dengan unjuran 3 kali kenaikan kadar faedah pada 2018.
EUR/USD setakat ini membuat kenaikan sehingga 0.16% dengan USD/JPY susut 0.50%. GBP/USD pula susut 0.09% setakat pada pukul 9.54 malam.
Antara lain data yang dikeluarkan pada hari ini adalah bacaan pertumbuhan ekonomi Kanada yang meleset pada Januari. Ekonomi Kanada meleset sebanyak 0.10% dua bulan lepas yang gagal meneruskan momentum ekonomi yang direkodkan pada 2017.
>>>NAK BELAJAR ANALISIS FUNDAMENTAL? KLIK SINI<<<


Moshed.com Senaraikan Data Penting yang Akan Mempengaruhi Trading Sepanjang Minggu Ini! (3-7 April 2017)

Matawang diniagakan bercampur-campur menjelang penghujung minggu lepas. Justeru, bermula dengan data pembuatan ISM, keputusan kadar di Australia dan mesyuarat FOMC, pasaran minggu ini dijangka akan lebih menonjol kerana dipenuhi dengan banyak data-data penting. Jadi, ikuti semua perkembangan penting yang akan mempengaruhi sentimen penting bagi sepanjang minggu ini :
1.Indeks pembuatan ISM Amerika Syarikat – 3 April 2017 (Isnin, 10.00pm)
Data Pembuatan PMI AS telah melonjak kepada bacaan sehingga 57.7 pada bulan Februari iaitu bacaan tertinggi sejak Disember 2014. Bacaan ini juga secara tidak langsung mencerminkan pertumbuhan kukuh yang dialami oleh sektor perkilangan. Namun begitu, indeks ini dijangka akan akan menurun kepada 57.2 pada bulan Mac.

Keputusan kadar Australia – 4 April 2017 (Selasa, 12.30pm)

Bank pusat Australia tlah mengambil keputusan untuk mengekalkan kadar pada bulan Mac kepada 1.5 peratus, sekali gus meletakkan kadar tidak berubah buat enam mesyuarat berturut-turut. Gabenor Bank Pusat Australia, Philip Lowe mengatakan bahawa kadar perlu dikekalkan bagi mengimbangi keperluan untuk meningkatkan inflasi di samping mengekalkan kestabilan kewangan.

Data Pekerjaan ADP Amerika Syarikat – 5 April 2017 (Rabu, 8.15pm)

Laporan daripada syarikat ADP pada bulan Februari menunjukkan jumlah pekerjaan meningkat sebanyak 298,000, jauh melebihi jangkaan awal sebanyak 184,000. Keputusan ini mendahului data NFP dengan keuntungan sebanyak 235,000 dan secara tidak langsung membuka jalan kepada Fed untuk meluluskan kenaikan kadar baru-baru ini. Bagi bulan Mac, ADP meramalkan peningkatan sebanyak 191,000 pekerjaan.

Laporan stok minyak mentah Amerika Syarikat – 5 April 2017 (Rabu, 10.30pm)

Stok minyak mentah AS meningkat sebanyak 867,000 tong pada minggu berakhir 24 Mac yang lalu. Penganalisis meramalkan bacaan yang lebih tinggi sebanyak 1.4 juta tong disamping penurunan stok petrol sebanyak 3.7 juta tong.

Mesyuarat FOMC – 6 April 2017 (Khamis, 2.00am)

Minit mesyuarat kenaikan kadar oleh Fed pada bulan Mac lalu akan dikeluarkan dalam mesyuarat kali ini sekali gus menyediakan sebab yang mendalam mengenai faktor-faktor kenaikan kadar sebanyak 0.25 peratus dalam mesyuarat sebelum ini. Sebelum ini, Yellen telah memaklumkan dalam mesyuarat yang lepas bahawa ekonomi sedang berada dalam fasa yang baik. Minit mesyuarat kali ini juga akan membicarakan mengenai prospek kenaikan kadar pada tahun ini.

Data tuntutan pengangguran AS – 6 April 2017 (Khamis, 8.30pm)

Bilangan individu di AS yang memfailkan tuntutan baru menurun sebanyak 3000 orang pada minggu berakhir 25 Mac. Jumlah tuntutan baru meningkat kepada 258,000, lebih tinggi daripada jangkaan awal sebanyak 240,000. Namun begitu, jumlah ini kekal di bawah paras 300,000 yang menandakan bahawa pasaran ini kekal sihat dan sedang bergerak berhampiran bacaan guna tenaga penuh.
Teruskan bersama kami untuk menanti update sepanjang minggu ini. Semoga profit!


Sektor Perindustrian UK Melebihi Jangkaan Kenaikan 0.8%

Aktiviti perindustrian UK semakin rancak pada November berbanding bulan sebelum, dengan peningkatan dalam pengeluaran perindustrian sebanyak 2.1% pada bulan sama berbanding kejatuhan 1.1% pada oktober.
Peningkatan kali ini begitu tinggi dengan jangkaan kenaikan hanya 0.8% bagi bulan November. Kenaikan 2.1% ini juga adalah kenaikan tertinggi sejak tujuh bulan lepas.
 Dari segi bacaan tahun ke tahun (yoy), pengeluaran industri mencatatkan kenaikan 2.0%, dengan sektor pembuatan merekodkan kenaikan 1.2%.
Data ini dilihat mampu memberikan kelegaan kepada pasaran dengan tren peningkatan yang ditunjukkan dalam sektor perindustrian UK.
Walaubagaimanapun, perlunya peningkatan secara berterusan dalam sektor pembuatan beberapa bulan akan datang bagi menggambarkan keyakinan dalam pasaran kepada ekonomi UK.


Data Impak Tinggi Australia, Aussie Memberi Respon Minimum

Dolar Australia memberikan respon yang minimum selepas data ‘impak tinggi’ dari Australia dikeluarkan pada pukul 8.30 pagi tadi.
Data pekerjaan Australia merekodkan penambahan sebanyak 13,500 pekerjaan pada Januari berbanding jangkaan pasaran iaitu 10,000 pekerjaan. respon yang agak minimum selepas data ini dikeluarkan berikutan kajian semula data bulan lalu dari 13,500 kepada 16,300 pekerjaan.
 Bila dilihat secara keseluruhan, Australia kehilangan 44,800 pekerjaan sepenuh-masa dan sebaliknya pula dalam pekerjaan separuh-masa yang berjaya menambah 58,300 pekerjaan.
Kadar pengangguran susut sedikit dari 5.8% kepada 5.7% yang juga lebih baik dari jangkaan pasaran. Data pada hari ini dilihat tidak memberi kesan kepada sebarang perubahan dalam penetapan polisi Bank Pusat Australia (Reserve Bank of Australia, RBA). Di pasaran hadapan pula menunjukkan 40% kenaikan kadar oleh RBA dalam masa 12 bulan akan datang.
Minggu lalu bank pusat ini (RBA) mengekalkan kadar di paras sama dan juga masih mempunyai pendirian sama bahawa polisi semasa akan membantu pertumbuhan ekonomi yang kukuh dan kembali kepada sasaran inflasi di masa hadapan.


Emas Kembali Mengganas!

Emas melonjak tinggi selepas Pengerusi Federal Reserve (Fed), Jerome Powell gagal memberi isyarat jelas mengenai garis masa penguran pembelian asetnya dalam ucapan di simposium Jackson Hole minggu lalu.
Pada sesi Asia hari ini, emas meningkat ke paras tertinggi tiga minggu pada 1,823 per auns, sebelum mengurangkan sedikit keuntungan untuk diniagakan di sekitar harga $1,815 per auns.
Seperti yang dilihat dalam minit mesyuarat FOMC baru-baru ini, Powell mengisyaratkan kemungkinan untuk bank pusat memulakan pengurangan pembelian bon pada akhir tahun ini.
 Namun, tidak seperti yang diharapkan pelabur, Powell tidak memberitahu dengan tepat bila mereka akan melaksanakannya. Malah, beliau turut memberi indikasi bahawa pengurangan ini tidak akan membawa kenaikan kadar faedah secara langsung.
Kebimbangan mengenai varian delta yang semakin menular juga menyebabkan Powell lebih berhati-hati berbicara mengenai penarikan semula rangsangan, dengan mengatakan mereka akan menilai data akan datang dan risiko yang timbul dengan teliti.
Ini secara tidak langsung meyakinkan pelabur bahawa bank pusat AS tidak tergesa-gesa untuk mengurangkan rangsangannya di tengah pandemik Covid-19 yang kembali meningkat.
Akibatnya, US dolar menjunam ke paras terendah dua minggu berbanding pesaing utama dan seterusnya memberi sokongan untuk logam berharga ini melonjak lebih tinggi.


Analisis Teknikal USD/JPY – Timeframe H1 – 4/12/2018

Sentimen pasaran global dilihat kembali pulih setelah matawang Yuan China kembali mengukuh dengan People’s Bank of China (PBOC) mencatatkan kenaikan terbesar sejak Jun 2017 lalu. Matawang USD terkesan atas faktor sentimen yang positif ini dengan tarikan pelabur akan kembali terarah kepada aset berpulangan tinggi dan hal ini akan melemahkan matawang safe-haven USD dan juga Yen. Pergerakan harga pada chart pasangan matawang USD/JPY semalam menunjukkan harga membuat penurunan sejak sesi pasaran Asia dari paras resistance MagicR1 ke paras Magic Pivot namun harga kembali membuat kenaikan semula ke paras resistance MagicR1 pada penghujung dagangan sesi New York.
Pada sesi pasaran Asia hari ini, harga menunjukkan penurunan dari paras Magic Pivot 113.607 dan turun melepasi paras support 113.399 (MagicS1). Penurunan harga disambung sehingga ke paras support 113.160 (MagicS2) dan menguji zon RBS (resistance become support) tersebut pada penghujung dagangan sebelum sesi Asia berakhir. Jika harga terus mengekalkan momentum penurunan, harga akan menguji paras resistance yang berada di paras 112.952 (MagicS3).
Namun, jika USD kembali mengukuh dan berjaya melonjakkan harga semula sehingga bergerak lebih tinggi dari Magic Pivot, harga dilihat akan menuju ke paras support 113.846 (MagicR1). Seterusnya harga akan naik menguji pula zon ketinggian semasa pada chart USD/JPY di paras resistance 114.054 (MagicR2). Kemudian, kenaikan lebih tinggi akan melihatkan harga mencapai paras ketinggian yang baru di paras sekitar 114.293 (MagicR3).
 Terus ikuti perubahan pada sentimen dalam pasaran semasa yang menjadi faktor utama menggerakkan harga pada chart pasangan matawang safe-haven USD/JPY. Terus jadikan indicator Moshed Magic Line sebagai rujukan tambahan dalam analisis teknikal harian anda.

Paras support: 113.399, 113.160, 112.952.
Paras resistance: 113.846, 114.054, 114.293.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


OPEC Komited Menstabilkan Pasaran Minyak Mentah Global

Harga minyak mentah didagang stabil pada Rabu dengan OPEC mengatakan mereka komited untuk mengurangkan bekalan yang menyebabkan harga pasaran jatuh sejak 2014.
Minyak Brent (Brent-oil) kini didagang di sekitar $55.38 setong setakat pukul 4.40 petang. Manakala minyak WTI(West Texas Intermediate) didagang di sekitar $52.90 setong.
Pedagang berpendapat, harga disokong oleh komen Setiausaha OPEC di mana mereka komited untuk mengembalikan kestabilan dalam pasaran ini.
OPEC bersetuju untuk memotong bekalan minyak pada November tahun lepas iaitu sebanyak 1.2 juta tong sehari dalam tempoh Januari sehingga Jun. Manakala Rusia dan negara bukan OPEC yang lain memotong sebanyak 600,000 tong sehari yang membawa kepada jumlah 1.8 juta tong.
 Dari segi politik, Presiden Trump telah mengarahkan kajian semula sama ada sekatan terhadap Iran di bawah perjanjian nuklear 2015 adalah di bawah dasar kesalamatan Amerika Syarikat.
Kebanyakan dari sekatan US terhadap Iran telah dihentikan pada penghujung 2015 yang membenarkan Tehran mengeksport minyak lebih dari dua kali ganda sepanjang 2016 dan menambah lambakan bekalan dalam pasaran.
Data terbaru oleh API (Institut Petroleum Amerika) yang dikeluarkan pada Selasa menunjukkan kemerosotan inventori sebanyak 840,000 tong pada minggu berakhir sehingga 14 April. Walaubagaimanapun, stok masih lagi di sekitar rekod tertinggi dengan stok gasolin naik 1.4 juta tong.
Hari ini data EIA pula akan menjadi perhatian pasaran yang akan dikeluarkan pada pukul 10.30 malam.


EUR/USD Menjunam Selepas Sentuh 1.20000, Trend Sudah Berubah?

Sesi New York semalam menunjukkan US dolar kembali mengukuh semula selepas bergerak lemah sejak minggu lalu.
Namun dengan sentimen yang masih tidak berubah, penganalisis sudah menjangkakan situasi tersebut di mana berlaku aktiviti pengambilan keuntungan (profit-taking) oleh para pelabur ke atas posisi terdahulu yang kebiasaannya berlaku pada penghujung bulan.
Seperti yang dipamerkan pada pergerakan harga di carta pasangan mata wang EUR/USD semalam, harga telah berjaya meneruskan kenaikan sehingga mencapai paras jangkaan pada resistance 1.20000 untuk mencatatkan paras tertinggi sejak awal September.
Namun sebaik sahaja menyentuh paras tersebut, harga kembali menjunam sekitar 80 pips menutup dagangan sesi New York sekitar 1.19250.
Bergerak di bawah paras halangan Moving Average 50 (MA50) pada rangka masa 1 jam harga boleh memberi isyarat awal untuk perubahan trend bearish.
Namun, sentimen pasaran masih kekal menyokong kenaikan harga pada carta EUR/USD dengan jangkaan US dolar masih akan bergerak lemah yang dipengaruhi oleh faktor vaksin dan pelonggaran polisi di Amerika Syarikat (AS).
 Harga dijangka akan membuat kenaikan semula menuju paras resistance 1.2000 dan pelabur akan menantikan reaksi harga pada zon tersebut sama ada mampukah harga melepasi ke paras lebih tinggi.
Jika penurunan harga terus berlaku, paras 1.19000 pada zon RBS (resistance become support) akan menjadi paras sokongan terhampir harga.
Penurunan lebih rendah di bawah zon tersebut akan mendorong harga turun sehingga ke paras tumpuan 1.18000 semula.
Pelabur akan turut memantau bacaan data ekonomi Eropah yang akan diterbitkan pada hari ini yang bakal mempengaruhi dagangan Euro.
Lihat gambar carta pasangan mata wang EUR/USD di bawah untuk rujukan analisis teknikal anda.


EUR/USD Akan Lebih ‘Bullish’ Memulakan Dagangan Oktober?

Mengimbas pergerakan harga pada carta pasangan mata wang EUR/USD pada minggu lalu, harga telah menunjukkan lantunan pada dagangan penghujung September menyaksikan US dolar bergerak lemah berbanding Euro.
Penganalisis berpandangan aktiviti pengambilan untung (profit taking) oleh para pemain pasaran sebelum memasuki pembukaan Oktober telah mendorong penyusutan ketara semula buat US dolar dan berkemungkinan situasi boleh berlarutan untuk tempoh lebih panjang.
Namun, US dolar kekal berpotensi untuk mengukuh semula pada bila-bila masa sahaja ekoran faktor fundamental yang menyokong raja mata wang berdasarkan dasar monetari oleh Federal Reserve (Fed).
Sementara mata wang Euro pula masih dibayangi oleh krisis tenaga yang berlarutan di Eropah. Pelabur akan menilai kesan pakej rangsangan ekonomi yang dilancarkan Jerman pada minggu lalu yang telah mencetuskan kenaikan positif nilai Euro di penutup September.

Pergerakan harga pada carta EUR/USD masih dinilai untuk meneruskan trend bullish di mana harga kekal berada di atas paras sokongan Moving Average 50 (MA50) pada rangka masa 1 jam di carta tersebut bersambung pada pembukaan pasaran awal minggu ini.
Bagi jangkaan kenaikan harga jika berjaya diteruskan, zon 0.99000 akan menjadi tumpuan setelah harga melonjak dari zon mendatar 0.98000.
 Kenaikan lebih tinggi untuk mengekalkan trend bullish tersebut akan mendorong harga menuju sehingga ke zon pariti 1.0000.
Namun, jika harga mula membuat penurunan di bawah 0.98000 dan menembusi paras sokongan MA50, pelabur akan menjangkakan sebagai isyarat perubahan trend bearish buat pergerakan harga selanjutnya.
Penurunan harga bakal menuju ke sekitar 0.97000 sebelum meneruskan penurunan lebih rendah menuju sasaran pada zon support 0.95500 yang telah mencatatkan zon terendah 2 tahun tersebut minggu lalu.
Pelabur akan memberi tumpuan pada data tinjauan sektor pembuatan Amerika Syarikat pada sesi New York sebentar lagi yang akan mempengaruhi pergerakan mata wang US dolar.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Kekal Kukuh Selepas Data Jualan-Runcit & Spekulasi Rundingan EU-UK

Pasangan matawang GBP/USD kekal kukuh ketika ini selepas mencapai paras terendah 1.3134 pada pukul 3 petang pada Khamis.
Jualan runcit di UK meningkat lebih daripada jangkaan pada Oktober seterusnya melonjakkan lagi keyakinan terhadap ekonomi British dalam data yang dikeluarkan pada Khamis.
Dalam laporan tersebut, Pejabat Statistik UK melaporkan peningkatan jualan runcit sebanyak 0.3% pada Oktober berbanding kejatuhan 0.7% sebelum ini. Jangkaan pasaran untuk data kali ini adalah satu kenaikan kecil sebanyak 0.1%.
Dari segi tahunan (y/y), jualan runcit merosot 0.3% bulan lalu, tetapi lebih daripada jangkaan kemerosotan 0.6%. Manakala bacaan sebelum itu meningkat sebanyak 1.3%.
 Jualan runcit teras (Core retail-sales) yang tidak mengambil kira jualan tenaga meningkat 0.1% pada Oktober berbanding kejatuhan 0.6%.
Kenaikan kali ini adalah sejajar dengan ramalan pasaran.
Dari segi tahunan, jualan runcit teras jatuh 0.3% pada Oktober berbanding bacaan sebelum itu yang mencatat kenaikan 1.6%.
Matawang GBP sedikit mengukuh selepas data ini dikeluarkan dengan GBP/USD setakat ini telah mencatat kenaikan 65 pip dari paras terendah yang dicapai pada Khamis (1.3134).
Faktor yang menyokong GBP ketika ini juga tidak hanya disumbang oleh data ini, tetapi faktor politik Brexit di mana terdapat laporan bahawa Theresa May sedia menawarkan bayaran lebih tinggi bagi memulakan rundingan dagangan dengan EU. Namun, ia telah dinafikan oleh pejabat Perdana Menteri UK dan mendakwa berita itu satu spekulasi.


Adakah Peningkatan Nilai Minyak Mentah Ini Hanya Sementara?

Minyak mentah meneruskan peningkatan dalam sesi Eropah selepas kejutan penurunan inventori minyak mentah untuk 3 minggu berturut-turut.
Antara faktor lain yang menyumbang kepada peningkatan ini termasuklah mogok yang dilancarkan oleh pekerja di Norway yang mengugut untuk memotong bekalan minyak mentah. Selain itu, kelemahan US Dollar juga mendorong kepada kenaikan harga komoditi tersebut.
Minyak mentah bagi penghantaran November memuncak kepada $45.88 setong.
 Menurut Pentadbiran Maklumat Tenaga AS, simpanan minyak mentah jatuh 6.2 juta tong minggu lepas kepada 504.6 juta. Jumlah ini tersasar jauh dari jangkaan awal penganalisis yang meramalkan peningkatan sebanyak 3.35 juta tong.
Di tempat lain, Brent mentah di London meningkat 44 sen.
Kebanyakan peniaga minyak masih menguatkan jangkaan terhadap pembekuan output ketika pengeluar utama minyak mentah bertemu pada minggu depan.

Apa Yang Anda Jangka Untuk Bajet 2017 Nanti? Artikel Ini Ada Jawapannya!


Lima News Besar Tumpuan Pasaran Pada Minggu Ini (20-24 Ogos)

Rundingan perdagangan AS dan China akan menjadi perhatian utama pasaran pada minggu ini yang berlangsung pada 22-23 Ogos ini. Ketegangan perdagangan antara dua kuasa ekonomi terbesar dunia ini telah berlangsung sejak beberapa bulan lepas yang dibimbangai akan memberi kesan kepada pertumbuhan ekonomi global.
Dalam perkembangan isu perdagangan, pegawai Eropah akan bertemu dengan pegawai dari Amerika Syarikat di Washington pada Isnin. Selain itu, rundingan NAFTA antara AS-Mexico juga akan bersambung pada Isnin.
Krisis kewangan di Turki juga akan terus diteliti walaupun semua pasaran negara islam ditutup sempena cuti Hari Raya Haji pada Rabu.
Berikut adalah lima event yang akan menjadi perhatian utama pasaran pada minggu ini.
#1 Rundingan Perdagangan AS-China (Rabu – Khamis)
9 orang delegasi daripada China yang diketuai oleh Menteri Perdagangan Wang Shouwen akan mengadakan mesyuarat bersama pegawai Amerika Syarikat David Malpass di Washington. Ini adalah rundingan peringkat bawahan yang dijangka akan membuka jalan kepada pertemuan peringkat tertinggi jika semua berjalan dengan baik.
Kedua-dua negara AS-China masing-masing telah mengenakan tariff berjumlah $34 billion dan pasaran bimbang jika ia berlarutan akan mencetuskan perang dagang berskala besar.
 #2 Minit Mesyuarat FOMC (Khamis)
Minit ini akan dikeluarkan pada pukul 2 pagi Khamis. Federal Reserve bersetuju untuk mengekalkan kadar faedahnya dalam mesyuarat baru-baru ini dan kekal optimis dengan keadaan ekonomi dan pasaran menjangka bank pusat akan menaikkan kadar faedahnya pada September. Tiada kenyataan yang dikeluarkan oleh Fed yang menjurus kepada isu perdagangan global sebelum ini, dan pasaran akan cuba mendapatkan lebih banyak maklumat tentang halatuju pengetatan monetari di masa hadapan.
#3 Data Flash PMI Zon-Eropah (Khamis)
Data ini akan dikeluarkan pada Khamis pukul 4 petang. Data ini penting untuk dilihat kerana ia menggambarkan keadaan semasa ekonomi di Zon Eropah. Indeks yang menganggar kedua-dua sektor pembuatan dan perkhidmatan akan menjadi petunjuk kepada pasaran tentang tahap kesihatan ekonomi Zon Eropah. Data ini penting, khususnya untuk pasaran melihat kecenderungan bank pusat ECB dalam penetapan dasarnya di masa akan datang.
#4 Data Durable Goods AS (Jumaat)
Data ini akan dikeluarkan pada Jumaat pukul 8.30 malam. Ini adalah data ekonomi penting yang akan menyediakan maklumat kepada Fed tentang pelaburan syarikat dan halatuju jangka panjang ekonomi. Sebelum ini tempahan barangan durable (barangan tahan lama) meningkat 0.8% pada bulan Jun. Data ini penting kerana ia juga termasuk dalam bacaan pertumbuhan ekonomi (GDP).
#5 Perhimpunan Jackson Hole (Jumaat – Ahad)
Tumpuan pasaran adalah kepada ucapan oleh Pengerusi Fed Jerome Powell pada Jumaat. Perjumpaan tahunan yang berlangsung di Wyoming ini biasanya akan menjadi perhatian pasaran untuk mendapatkan maklumat tentang halatuju dasar monetari bank pusat global. Sebelum ini, bekas pengerusi Fed Ben Bernanke dan Draghi sering memberi isyarat tentang keadaan ekonomi dan halatuju dasar bank pusat mereka. Adakah komen gabenor bank pusat akan menggerakkan pasaran? Sama-sama kita tunggu.


Adakah Laporan NFP Akan Menambah Tekanan Kepada Fed Untuk Pemotongan Kedua Bulan Ini?

Kebimbangan yang semakin meningkat terhadap impak coronavirus telah mendorong pelabur menjangkakan Federal Reserve AS (Fed) untuk mengurangkan kadar faedah sebanyak 50 mata asas buat kali kedua pada bulan ini.
Dolar Amerika jatuh ke paras terendah enam bulan berbanding yen, dengan penyusutan sebanyak 1.2% pada sesi New York dan kemudiannya diniagakan di sekitar paras 106.00.
Ahli Fed, Robert Kaplan memberitahu bahawa jumlah kes jangkitan terbaru akan menjadi faktor utama kepada beliau untuk mempertimbangkan keputusan kadar faedah pada mesyuarat polisi Fed pada 17-18 Mac ini.
Kaplan yang turut menyokong pemotongan kadar pada awal minggu ini dalam satu mesyuarat kecemasan, menyatakan bahawa langkah yang diambil oleh Fed untuk mengurangkan kadar faedah adalah bukan untuk menangani kelemahan pasaran saham semasa.
 Dow Jones Industrial Average yang melonjak lebih 1000 mata selepas keputusan mengejutkan oleh Fed, kembali jatuh dengan kemerosotan lebih 900 mata pada sesi New York disebabkan kebimbangan yang semakin meningkat bahawa coronavirus akan menjejaskan ekonomi global terus membayangi pasaran Wall Street.
Sementara itu, ketika ditemubual dalam satu acara oleh Fox News Channel, Presiden AS Donald Trump sendiri mengakui bahawa ekonomi Amerika Syarikat boleh terjejas akibat wabak tersebut, tetapi beliau percaya bahawa pentadbirannya akan berjaya menangani krisis ini.
Pasaran kini akan memberi perhatian kepada penerbitan laporan pekerjaan NFP AS pada malam ini yang dijangka terdapat penambahan sebanyak 177,000 daripada 225,000 yang dicatatkan pada bulan lalu.
Dolar euro terus meraih manfaat daripada kelemahan US dolar menghampiri paras ketinggian sejak Ogos 2019. Pada minggu ini, euro telah meningkat sebanyak 1.9% berbanding USD, yang akan menjadikannya sebagai keuntungan terbesar sejak Jun 2017.
Matawang pound meningkat berbanding USD walaupun jangkaan untuk Bank of England (BoE) mengurangkan kadar faedah semakin meningkat untuk menangani impak coronavirus terhadap ekonomi UK.


Kapal Perang Amfibia Amerika Syarikat Tembak Jatuh Dron Milik Iran

Dengan ketegangan di antara Amerika Syarikat dan Iran yang masih belum reda, timbul pula isu terbaru yang menghangatkan lagi persengketaan dua negara tersebut.
Presiden Amerika Syarikat, Donald Trump telah mengumumkan pada Khamis bahawa kapal perang amfibia milik Amerika Syarikat, USS Boxer telah menembak jatuh dron milik Iran di Selat Hormuz sebagai tindakan pertahanan.
Tindakan menembak jatuh dron tersebut diambil setelah ia menghampiri kapal dengan anggaran jarak 1000 meter, dihancurkan kerana dipercayai mengancam keselamatan kapal dan anak-anak kapal.
Trump berkata insiden ini adalah tindakan permusuhan terbaru oleh Iran selepas ketegangan ekoran serangan beberapa kapal berhampiran perairan Iran sebelum ini.
 Pentagon, ibu pejabat Jabatan Pertahanan Amerika Syarikat, telah mengesahkan insiden tersebut. Donald Trump juga telah menyeru beberapa negara lain untuk melindungi kapal milik Amerika Syarikat untuk melalui Selat Hormuz.
Komen daripada Trump tersebut telah meningkatkan lagi ketegangan Washington bersama Tehran selepas insiden serangan kapal tangki, serangan tembakan ke atas dron milik Amerika Syarikat dan disusuli rampasan oleh British ke atas kapal tangki minyak Iran.
Sehari sebelum itu, Amerika Syarikat telah mengecam aktiviti perairan Iran di Teluk Parsi dan permintaan membebaskan kapal tangki kecil dan anak kapal mereka yang ditahan pada minggu sebelumnya.
Dilaporkan bahawa pegawai Jabatan Negeri yang tidak mahu didedahkan identitinya, telah membincangkan isu berhubung Islamic Revolutionary Guard Corps, yang berterusan memberi ancaman terhadap kapal-kapal di sekitar perairan Selat.


Trader Masih Yakin Momentum ‘Bullish’ GBP/USD?

Pergerakan harga pada carta pasangan mata wang GBP/USD menunjukkan kenaikan semula sehingga penghujung sesi New York semalam selepas penurunan harga dipamerkan sebelumnya.
Dagangan Pound masih lagi disokong oleh harapan terhadap perkembangan baik bagi rundingan Brexit walaupun masih tiada laporan terbaru untuk memberi isyarat kepada para pelabur.
Pergerakan harga dilihat lebih dipacu oleh dagangan US dolar yang kembali menyusut berikutan keyakinan pelabur terhadap sentimen politik di Amerika Syarikat yang semakin pulih sementara menantikan perkembangan vaksin selanjutnya.
Corak pergerakan hampir sama pada awal minggu, harga pada dagangan Selasa semalam dilihat turut membuat penurunan semula mencecah paras support 1.33000 selepas harga di paras ketinggian 1.33800.
Menguji zon RBS (resistance become support) 1.33000, harga kembali membuat kenaikan semula di atas paras sokongan Moving Average 50 (MA50) pada pergerakan 1 jam harga kembali memberi isyarat trend bullish.
Menutup dagangan sesi New York sekitar paras 1.33600, harga bergerak perlahan di sekitar paras tersebut pada dagangan yang bersambung di sesi Asia pagi ini.
 Kenaikan harga dijangkakan semula ke zon resistance 1.34000 untuk harga terus mencatatkan paras ketinggian terbaru 12 minggu.
Momentum kenaikan harga yang berjaya dikekalkan seterusnya bakal mendorong harga menuju ke paras ketinggian 1.35000.
Namun jika harga kembali membuat penurunan semula, paras 1.33000 di zon RBS akan menjadi sokongan harga dan pelabur akan menilai reaksi harga sama ada mampu tembusi atau sebaliknya.
Penurunan lebih rendah dilihat akan menuju semula ke paras tumpuan sebelum ini iaitu pada 1.32000.
Lihat gambar carta pasangan mata wang GBP/USD di bawah untuk rujukan analisis teknikal anda.


Data Pekerjaan Amerika Syarikat ADP-NFP Melonjak Tinggi

Data ADP-non-farm payroll yang dikeluarkan sebentar tadi mencatatkan tambahan sebanyak 253,000 pekerjaan baru dalam sektor swasta pada bulan Mei.
Bacaan kali ini melebihi jangkaan pasaran sebanyak 181,000 dan data bulan sebelum iaitu 174,000.
ADP non-farm payroll ialah data yang menunjukkan perubahan tenaga kerja dalam negara AS yang hanya melibatkan sektor swasta. Data ini dikeluarkan oleh ADP (Automatic Data Processing, Inc) hasil dari usahasama Moody’s Analytics.
 “Data pada bulan Mei begitu kuat dari segi pertambahan pekerjaan,” kata Ahu Yildirmaz naib presiden ADP. “Pekerjaan professional dan perkhidmatan perniagaan mencatat kenaikan tertinggi sejak 2014. Dua komponen ini boleh dijadikan petunjuk kepada pengukuhan keseluruhan dalam pasaran pekerjaan kerana banyak industri bergantung kepada perkhidmatan ini.”
Mark Zandi, ketua ekonomi di Moody’s Analytics berkata, “Pertambahan pekerjaan melonjak tinggi. Kadar kenaikan dalam pertumbuhan pekerjaan adalah hampir tiga kali kadar yang perlu untuk menyerap pertumbuhan dalam pasaran pekerjaan. ”
Reaksi pasaran memberi kesan pengukuhan kepada US dolar selepas data ADP-NFP dikeluarkan, namun kesan ini diseimbangkan oleh data negatif tuntutan pengangguran.
Diingatkan kepada para pembaca bahawa pada 2 Jun ini, laporan Non-Farm Payroll untuk bulan Mei akan dikeluarkan pada pukul 8.30 malam. Data NFP merupakan data pekerjaan yang paling ditunggu-tunggu setiap bulan kerana impaknya yang begitu tinggi kepada pasaran. Data NFP juga akan menjadi tumpuan The Federal Reserve sebagai petunjuk keadaan pasaran buruh semasa dan juga trend kenaikan kadar gaji.


Ribut Taufan Harvey Bakal Memberi Impak Kepada Bekalan Minyak Amerika

Harga minyak sedikit volatile diawal dagangan hari Jumaat berikutan pasaran masih meneliti impak taufan Harvey yang menghampiri pesisir pantai Texas, antara kawasan utama industri minyak Amerika.
Ribut yang semakin kuat semalam, berpotensi untuk menjadi taufan paling besar melanda Amerika Syarikat sejak 12 tahun yang lalu, dan sedang menghampiri kawasan kilang penapisan minyak antara Houston dan Corpus Christ.
Minyak West Texas Intermediate (WTI) didagangkan di paras $47.73 se tong setakat jam 10.17 pagi, meningkat 30 sen atau 0.63% daripada harga penutupan semalam. Harga minyak brent yang menjadi tanda aras harga minyak antarabangsa naik 36 sen atau 0.69% kepada $52.38.
Para pelabur mengatakan kenaikan harga minyak disebabkan oleh kilang-kilang penapisan mula menghentikan operasi bagi menghadapi taufan yang bakal melanda.
 Harga minyak meningkat selepas jatuh 2% pada sesi yang lalu kerana apabila kilang mula hentikan operasi mereka, akan mengurangkan permintaan terhadap minyak mentah sementara waktu. Para pelabur menjangkakan taufan ini akan memberi impak yang besar keatas bekalan minyak atau penapisan minyak. Jadi keputusan antara kedua-dua hal ini akan diteliti.
Penganalisis pelaburan di Rivkin Sekuriti, William O’Loughlin berkata, “Harvey… mungkin akan mengaggu kedua-dua pengeluaran minyak dan penapisan.”
“Harga minyak yang pada asalnya jatuh, tiba-tiba meningkat sejak beberapa jam yang lalu apabila para pelabur mula sedar gangguan pengeluaran minyak ini dilihat akan memberi kesan yang signifikan. Ribut ini adalah bullish (naik harga) untuk gasolin berikutan penapisan yang berhenti seketika akan mengurangkan bekalan gasolin”, tambah beliau.
Taufan ini dijangka akan memberi impak ke atas industri minyak, walaupun bekalan minyak dunia masih kekal tinggi dan OPEC/non-OPEC masih dalam usaha untuk mengurangkannya bagi menaikkan harga pasaran.
Dalam perjanjian OPEC, tidak semua pengeluar berjaya melaksankan apa yang telah dijanjikan sehingga menyebabkan bekalan kekal tinggi, sekaligus menekan harga minyak lebih rendah. Jawatankuasa OPEC/non-OPEC berkata semalam pemotongan bekalan mungkin akan disambung melebih bulan Mac 2018, namun masih keputusan rasmi belum dilakukan.


Tumpuan Pada Laporan Ekonomi Minggu Ini, Harga Emas Terus Naik

Harga emas terus mencatat peningkatan dalam pasaran Eropah pada hari Isnin berikutan tumpuan pasaran pada laporan ekonomi U.S akan datang. Data yang akan dikeluarkan nanti akan memberi kesan kepada perlaksanaan polisi monetari The Fed pada beberapa bulan berikutnya.
Pasaran hadapan emas bagi bulan Disember di Comex NYMEX meningkat sebanyak 0.24% kepada $1,277.29 per auns setakat jam 04.50 petang.
Harga emas jatuh menjunam menghampiri 1% iaitu sebanyak $13.30 pada hari Jumaat namun mula mencatat peningkatan pada hari minggu sebanyak 0.4%.
Pelabur menantikan laporan data inflasi U.S pada hari Rabu. Data ini akan menjadi indikasi penting dalam perlaksanaan polisi monetari U.S.
 Selain daripada data inflasi, pada minggu ini laporan jualan runcit U.S, harga pengeluar, permit binaan, pembinaan rumah, hasil pengeluaran industri dan soal selidik sektor pembuatan bagi daerah Philadelphia dan New York juga akan dikeluarkan.
Dalam minggu yang sama, pengerusi The Fed Janet Yellen juga akan memberi ucapan.
Bank pusat U.S dijangka akan mengadakan rundingan perlaksanaan polisi yang terakhir pada 12-13 Disember. Pasaran menjangkakan The Fed akan meningkatkan kadar faedah pada bulan tersebut.
Pasaran kini memberi tumpuan pada pelan reformasi cukai. Segelintir pelabur percaya bahawa perlaksanaan reformasi cukai akan mengukuhkan lagi pertumbuhan ekonomi dan akan mendorong The Fed untuk meningkatkan kadar faedah.
Emas sensitif dengan pergerakan dolar. Dolar yang kukuh menyebabkan emas lebih sukar untuk dimiliki oleh pemilik matawang asing yang lain kerana harga yang tinggi. Manakala peningkatan kadar faedah U.S, meningkatkan kos lepas memegang emas.